text:
– जयंती पांडेय
बाबा लस्टमानंद सुर्ती फाँक के रामचेला के कहले, जान जा ए बबुआ, आजकाल्हु अपना देस के राजनीति में कई गो नया तरह के वाद चल गइल बा. जइसे आजादी के जमाना में गाँधीवाद चलल रहे आ नेहरू-शास्त्री के जमाना में लोहियावाद आ ओकरा बाद चलल चमचावाद आ अब शुरू भइल बा निंदावाद, हाँ-हाँ वाद, नकटावाद, माफीवाद, आ थूकवाद. राजनीति ई वाद सबके डगर पर डगमग करत बुढ़ा रहल बा कि बचकानी हो रहल बा, ई कहल मुश्किल बा.
पहिले त राजनीति में विरोधी के निंदा प्रधान रस होला. इहे ऊ मजबूत नींव ह जे पर ऊ अपना सपना के महल खड़ा कर सकेला. विरोधी कवनो काम करे रउवा ओहमें दोष निकाले खातिर पहिले से तइयार रहीं. धेयान रहे, निंदा एतना घनघोर आ चऔतरफा करीं कि जनता के ऊ नेता में सांचो खोट लउके लागे. अबन निंदा करे के तरीका कई गो होला. तहरा त रामचेला निंदा करे के बा कवनो मोकदिमा त करे के नइखे कि मार सबूत जुटावऽ आ गवाह खड़ा करऽ. खाली धूरा त झोंके के बा. चिला चिला के कहऽ कि एहमें कमीशन महकऽता, जनता के हित के खयाल नइखे राखल गइ॥.
अब जनता के का मालूम कि ओकर हित का होला. एकर फायदा ई होला कि ना हर्रे लागे ना फिटकीरी आ रंग खूब चकाचक हो जाला जे महीनन चलेला. अब एगो नया वाद हऽ हाँ-हाँ वाद. ई असल में चमचावाद के सुधरल रूप ह. एहमें आदमी चमचा अइसन बेचारा आ गरीब ना लागेला, बलुक एकदम बुद्धिजीवी अइसन लागेला आ हाईकमान के हर बात पर अइसन एक्टिंग करे के बा कि बस बात बूझऽतारऽ आ ओकरा बाद से हीं-हीं क के हाँ-हाँ क देबे के बा आ हाईकमान के बात प ठेपा लगा देबे के बा. एकरा से भविष्य सुरक्षित रहेला आ पार्टी में भाव बढ़ेला.
आगे चल के इहे हीं-हीं आ हें-हें के मोकम्मल रस में बदल के जिनिगी रसदार क देला. कम्युनिस्ट भाई लोग अइसन ना-ना वाद में का धइल बा? एकरा बाद बा नकटावाद के. पहिले नेता पर आरोप लागो त ऊ पद से इस्तिफा दे देउ लेकिन अब त कहल जा ता कि एकरा खातिर कुर्सी काहे छोड़ल जाउ? बेशरम खानि कहल जाला कि का भइल जे एक करोड़ घूस में लिहले, फलनवां पार्टी के लूटचंद त तीस करोड़ पचा गइले आ कहेवाला केहु नइखे. एकरा बाद बा सबेरे से साँझ ले गरियावत रहऽ आ राति बेरा माफीं माँग लऽ.
एकरा बाद होला छूकवाद. एकदम आक्थू कार्यक्रम. एहमें ई देकल जाला कि केकर थूक सबले गाढ़ होला आ सबसे दूर ले जाला. के कतना हाली हाली-हाली थूकेला आ केतना गिर के थूक सकेला. एहमें सबसे बड़हन फायदा ई होला कि विरोधी दल से नेवता आवेला कि फलनवा पर थूकऽ. आ घर भर जाला.
रामचेला, राजनीति के ई नया डगर पर चलबऽ त तोहार तरक्की तय बा ना त जिनिगी भर झंडे ढोवत रहि जइबऽ.
जयंती पांडेय दिल्ली विश्वविद्यालय से इतिहास में एम.ए. हईं आ कोलकाता, पटना, रांची, भुवनेश्वर से प्रकाशित सन्मार्ग अखबार में भोजपुरी व्यंग्य स्तंभ “लस्टम पस्टम” के नियमित लेखिका हईं. एकरा अलावे कई गो दोसरो पत्र-पत्रिकायन में हिंदी भा अंग्रेजी में आलेख प्रकाशित होत रहेला. बिहार के सिवान जिला के खुदरा गांव के बहू जयंती आजुकाल्हु कोलकाता में रहीलें.
29 total views, 2 views today


c: text/html

text:
भगवानपुर विधानसभा क्षेत्र के कोटबा ग्राम पंचायत क्षेत्र के एगो बिजली बिभाग के रिटायर अधिकारी शिव शंकर नाइक के खिलाफ गांव वाला एकजुट होके उनका घरे पहुंचले सन आ उनकरा पर मास्टर के नोकरी लगवाले के नाम घूस के रूप में दियाइल रुपया खा गइला के आरोप लगा के बहुत बुरा- भला कहले सन. गांव वालन के खीस बढ़त गइल. ओकनी के शिवशंकर नाइक के पत्नी मलीना नाइक आ उनका बेटा आ बेटी को घसीट के घर से बाहरा निकलले सन आ बड़ी मार मरले सन. अब शिव शंकर नाइक के बेटा के हाल सुनी. बेटा के एगो फेड़ (पेड़) से बान्हि के खूब पिटले ह सन. पिटाई के दृश्य देख के रोंगटा खड़ा हो जाता. पहिले तृणमूल कांग्रेस के नेता से लोग डेरात रहल ह. बाकिर अर्पिता मुखर्जी का घरे 50 करोड़ रुपया के पहाड़ देखला का बाद सत्तारूढ़ दल के नेतन से केहू डेरात नइखे. ई एगो बहुते बड़ परिवर्तन लउकता. इलाका में बड़ा तनाव बा. गांव के लोग सन 2016- 17 में कर्जा लेके, खेत बेच के अध्यापक बने खातिर घूस का रूप में रुपया दिहले. सब जानत रहे कि नाइक, पार्थ चटर्जी के नजदीकी बाड़े त नोकरी मिलिए जाई. रुपया देबे में कौनो हर्जा नइखे. बाकिर केहू के नोकरी ना लागल आ रुपयो ना लौटल. शिव शंकर नाइक के मेहरारू- बेटा के पिटाई करेके आरोप में पांच लोग गिरफ्तार भइल बाड़े. अउरुओ कुछ लोग गिरफ्तार हो सकेले. बाकिर घूस देके नोकरी ना पावे वालन के गुस्सा आसमान पर बा. ऊ गारी आ मारपीट पर उतारू बा लोग. पार्थ चटर्जी के करीबी अर्पिता मुखर्जी का घरे रुपया के पहाड़ का मिलल, लोगन के खीस चरम पर बा.
एकरा पहिले रउरा सब जानते बानी कि खीस में आके एगो महिला पार्थ चटर्जी पर चप्पल फेंकि चुकल बिया. रुपया के पहाड़ मिलला का बाद समूचा पश्चिम बंगाल के लोगन के सत्तारूढ़ दल से बिसवास उठि गइल बा. लोगन के लागता कि आम जनता का संगे धोखाधड़ी हो रहल बा. अब पार्थ चटर्जी आ अर्पिता मुखर्जी के बारे में सुनीं. पहिले ईडी (प्रवर्तन निदेशालय) के पता चलल रहल ह कि पार्थ आ अर्पिता के कई गो ज्वाइंट घर आ फ्लैट बा संगे- संगे कई गो फर्जी कंपनियो बाड़ी सन. ईडी के अधिकारियन के पता चलल बा कि पार्थ आ अर्पिता के करीब 50 गो बैंक खाता बाड़े सन. एह कुल बैंक खातन के डिटेल निकालल जा रहल बा. अभी ले ईडी पार्थ, अर्पिता के आठ गो बैंक खाता जब्त कइले रहल ह. एह आठ गो बैंक खाता में आठ करोड़ रुपया मिल चुकल बा. फर्जी कंपनियन के जरिए बहुते अवैध लेन- देन भइल बा. बैंक स्टेटमेंट के छानबीन कइला का बाद ईडी अधिकारी एकरा पर एक्शन लिहें सन. ईडी के वकील कहता कि जइसे पियाज के छिलका उतरेला, ओहीतरे पार्थ आ अर्पिता के अवैध कारोबार के धीरे- धीरे पता चलता. पार्थ आ अर्पिता अभी अदालत का कस्टडी में जेल में बा लोग. पहिलहीं छापा में अर्पिता का घर से ईडी, 11 गो सोना के चूड़ी, 9 गो छोटे- छोटे हार, 4 गो बड़े- बड़े हार, 5 गो भारी अंगूठी, एगो सोना के कलम, 7 गो सोना के चेन, 6 गो सोना के मोतीदाना बरामद कइले बा. ईडी बतवले बिया कि एकएक गो बाला के वजन 500 ग्राम बा, माने हर बाला आधा किलो के बा. एतना भारी बाला पहिरे वाला वीर बा. एक कान में आधा किलो आ दोसरका कान में आधा किलो. काने में एक किलो सोना हो गइल. ईडी के आफिसर पता लगावतारे सन कि ई कुल गहना एगो दोकान के किनाइल बा कि अलग- अलग दोकान से. आ कहां- कहां से ई गहना किनाइल बाड़े सन. कहां से एकरा के कीने के धन आइल रहल ह. ओने पश्चिम बंगाल में विधानसभा में विरोधी दल नेता (भाजपा) शुभेंदु अधिकारी तृणमूल कांग्रेस पर आरोप लगवले बाड़े कि सत्तारूढ़ पार्टी के कुछ नेता केंद्रीय परियोजना में भ्रष्टाचार कर रहल बा लोग. बहुत भारी घोटाला हो रहल बा. ऊ कहतारे कि केंद्र सरकार जौन लोक कल्याण खातिर योजना बनवले बिया ओकरा नांव पर धन के हेराफेरी हो रहल बा. कहतारे कि मनरेगा के नांव पर बिना काम कइले फर्जी पेमेंट क दिहल जाता. ई कुल शुभेंदु अधिकारी के ट्विट पढ़ि के जानल जा सकेला. अब लोग कहता कि पार्थ चटर्जी त 22 साल से विधायक बाड़े आ 11 साल से मंत्री बाड़े त का जाने कतना रुपया बटोरले होइहें आ कहां- कहां धइले होइहें. एह बीच पार्थ चटर्जी कहतारे कि ऊ अर्पिता मुखर्जी के जानते नइखन. ईडी जेल अधिकारियन के कहले बिया कि अर्पिता मुखर्जी के खाना टेस्ट कके तब दिहल जाउ. उनकर हत्या के प्रयास कइल जा सकेला.
भाजपा नेता के भाई के हत्याः आरोप बा कि गोल्फग्रीन थाना के आजादगढ़ के भाजपा नेता राजीव साहा के भाई दीपांकर साहा के पुलिस पिछला 31 जुलाई के ध ले गइल रहे आ थाना में बड़ी मार मरले रहे. थाना में दीपांकर के बुरी तरह पीट के पुलिस रात उनका के अधमरा हालत में रात के नौ बजे सड़क पर छोड़ दिहलस. ज्योंही एह बात के पता चलल, घर के लोग दीपांकर के अस्पताल में ले गइल. बाकिर गंभीर पिटाई के कारन दीपंकर के हालत खराब होत चलि गइल आ ऊ मरि गइले. दीपांकर के लाश के पोस्टमार्टम रिपोर्ट में बा कि उनका चूतड़ (नितंब) पर आ दूनों बांह पर बहुत गंभीर चोट लागल बा. पुलिस कवना आरोप में दीपांकर के गिरफ्तार कइले रहल ह, एकर जबाब पुलिस तत्काल ना दे पवलस. पश्चिम बंगाल सरकार तुरंत एक्शन लेके गोल्फग्रीन थाना के तीन गो पुलिसकर्मी लोगन के “क्लोज” क देले बिया. माने बइठा देले बिया. एकरा से ओह पुलिसकर्मी लोगन के सर्विस रेकार्ड पर असर परी. पहिले राज्य सरकार पुलिस पर एक्शन लेबे में एतना तत्पर ना रहत रहलि ह बाकिर पार्थ, अर्पिता कांड का बाद पुलिस के खिलाफ एतना जल्दी कार्रवाई भइल बा.
(विनय बिहारी सिंह वरिष्ठ पत्रकार हैं, आलेख में लिखे विचार उनके निजी हैं.)
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Article in Bhojpuri, Bhojpuri, TMC Leader

robotstxt: allowed

filter: keep


text:
मारीशस के राष्ट्रपति अनिरुद्ध जगनॉथ शुक का दिने अपना पद से इस्तीफा देबे के घोषणा कइलन. अबहीं एह बारे में बेसी जानकारी नइखे मिलल बाकिर ८२ साल के अनिरूद्ध जगनॉथ के कहना बा कि ऊ अबहियो जवान बाड़न आ देश के सेवा खातिर तइयार. कहलन कि शनिचर पद पर उनुकर आखिरी दिन होखी. अपना इस्तीफा के घोषणा ऊ एह चलते कइल बुझात बाड़न कि ऊ फेर से सक्रिय राजनीति में आवल चाहत बाड़े. जवना समारोह में ऊ आपन इस्तीफा वाला बात कहलन तवना में प्रधानमंत्री डा॰ नवीन रामगुलाम मौजूद ना रहले. पूछला पर अनिरूद्ध जगनॉथ कहलन कि उनुका नइखे मालूम कि नवीन काहे ना अइलन. उनुको के बोलहटा भेजल रहुवे बाकिर मौजूदा माहौल में उनुका आवे के उमेदो ना रहुवे.
उनुका इस्तीफा के स्वागत करत मारीशस के सोशल डेमोक्रेट पार्टी के महासचिव मोहमद खुदाबख्श कहलन कि उनुका आशा बा कि राष्ट्रपति आपन फैसला ना बदलीहें आ साचहूं इस्तीफा दे दीहें. कहलन कि उनुकर पार्टी अनिरुद्ध जगनॉथ के मुकाबला करे के तइयार बिया आ ऊ जनता के देखाई कि सर अनिरुद्ध जगनॉथ कवन तरह के आदमी रहले.
एमएमएम सांसद स्टीव ओबीगदु एह घोषणा पर खुशी जतवले आ कहलन कि बहुते बढ़िया बा कि राष्ट्रपति अपना पद से इस्तीफा दे के विपक्ष के नेतृत्व सम्हरीहे. उनुका एह फैसला से साबित हो गइल कि लेबर पार्टी आ सोशल डेमोक्रेट पार्टी के गठबन्हन टूट गइल बा.
44 total views, 2 views today


text:
मशहूर अदाकारा आ हालही में कलर टीवी चैनल के बिगबास सीजन फोर के विजेता बनल श्वेता तिवारी के अपना पूर्व पति राजा चौधरी से झगड़ा हो गइल. राजा श्वेता का घर में घुस के उनका के बहुते बुरा भला कहलें आ मारोपीट कर दिहले. दुनु का बीच बेटी के गार्जियन बने के झगड़ा बा. बेटी अबही श्वेता का साथ बिया आ राजा ओकरा के अपना साथ राखे के चाहत बाड़न.
मारपीट आ झगड़ा का बाद श्वेता तिवारी पुलिस मे जा के शिकायत कर दिहली आ पुलिस राजा चौधरी के, जे कई गो भोजपुरी फिल्मन में अभिनय कर चुकल बाड़े, लोखण्डवाला से गिरफ्तार कर के कोर्ट में पेश कर दिहलसि जहाँ बीस हजार के मुचलका पर उनका के ओहि दिने जमानत दे दिहल गइल.
32 total views, 2 views today


text:
- नाचऽ गावऽ मजा करऽ के बारहो गाना के रिकार्डिंग म्हाडा के पंचम स्टूडियो में हो गइल. संगीतकार राज सेन. गायक गायिका आलोक कुमार, मोहन राठौर, कल्पना, इन्दु सोनाली. डालिया, आ, अनुराधा सिंह. गीतकार सुबोध गाँधी आ रुस्तम घायल.
- त्रिनेत्र के सेंसर से “ए” प्रमाण पत्र मिलल बा. सेंसर बोर्ड फिल्म में कवनो कतरब्योंत नइखे कइले. एह फिल्म के निर्माता हई प्रतिमा डी मिश्रा आ निर्देशक शाद कुमार. फिल्म में सीमा सिंह के धाँसू आयटम नम्बर आ विनय आनन्द पंकज केसरी के एक्शन सीन.
- २६ अप्रैल के मुंबई के फिल्म लैब से गोरिया के गोरे गोरे गाल के पहिला कापी बाहर आ गइल. एस एस ललित के लिखल कहानी आ उनुके निर्देशन में ई फिल्म रवि शंकर तिवारी बनवले बाड़न. मुख्य कलाकारन में उत्तम कुमार, लवी रोहतगी, रवि शंकर तिवारी आ रितू पाण्डेय के नाम बा.
- जयप्रकाश यादव के बनावल आ मनोज सिंह तोमर के निर्देशित फिल्म तोहरे बिना भी का जीना के मिक्सिंग २ मई से सुपरट्रैक स्टूडियो में शुरु होखे जा रहल बा.
- पंकज केसरी आ ऋतिका शर्मा अभिनित फिल्म आग के डबिंग के काम चल रहल बा.
- बागी के संपादन के काम पूरा हो गइल. संपादन मंसूर आजमी कइले. ए आर एस सरकार के बनावल एह फिल्म के निर्देशनो उहे कइले बाड़न. मुख्य कलाकार अजय दीक्षित, रानू पाण्डेय, विजय खरे आ सीमा सिंह.
- शिव बम पिक्चर्स के पहिला भोजपुरी फिल्म ससुरो कभो दामाद हारल के शूटिंग लखनऊ में पूरा हो चुकल बा. फिल्म के खास कलाकार बाड़े गुड्डू रंगीला, शक्ति कपूर, संगीता तिवारी, पूनम सागर, सीमा सिंह, आनन्द मोहन.
- श्री राघवेन्द्र इन्टरटेनमेंट के भोजपुरी फिल्म प्यार जिन्दाबाद सेंसर बोर्ड में गइल बा. फिल्म मई में रिलीज होखे जा रहल बा. पंकज केसरी आ सेजल शर्मा एकर मुख्य कलाकार बाड़े.
- करेंट मारे गोरिया के सफल तिसरका हफ्ता बिहार में बम्पर बिजनेस का साथ.
- बृजेश्वरी फिल्म के पहिला भोजपुरी फिल्म फौलाद के शूटिंग पनवेल का सुर्वे फार्म हाउस में पूरा हो चुकल बा. निर्माता रजनीश गुप्ता आ निर्देशक फिरोज खान के एह फिल्म में रवि किशन, सुशील सिंह, अवधेश मिश्रा, आ नवोदित अभिनेत्री अंजना सिंह मुख्य कलाकार बाड़ी.
- सुगना के दुसरका चरण के शूटिंग पूरा हो गइल. नवोदित अभिनेता आदित्य ओझा, काजल, राजीव दिनकर आ कल्पना शाह एकर मुख्य कलाकार बाड़े. हालही में एह फिल्म खातिर राजीव दिनकर के हाई वोल्टेज एक्शन आ सीमा सिंह के दोसरका आयटम नम्बर के शूटिंग भइल.
- प्रीतिराज फिल्म इन्टरटेनमेंट के फिल्म चालबाज चुलबुल पाण्डे के शूटिंग २२ मई से पटना में होखे जा रहल बा. निर्माता जगदीश सिंह, निर्देशक टी बॉबी सिंह.
- निर्देशक से अभिनेता बनल बॉबी सिंह के अनुश्री मीडिया अपना भोजपुरी फिल्म परम्परा खातिर बतौर मुख्य अभिनेता साइन कइले बा.
- केहू हमसे जीत ना पाई के डबिंग शुरु हो गइल बा. डा॰वजाहत करीम आ सुरहिता करीम निर्मित आ एम आई राज निर्देशित एह फिल्म में रविकिशन, रिंकू घोष, सुशील सिंह, मनोज टाइगर, राजीव दिनकर वगैरह मुख्य कलाकार बाड़े.
- यादव पान भण्डार खातिर मनोज तिवारी आ संजय पांडेय का बीच एगो हाई वोल्टेज सीन के शूटिंग करावल गइल. निर्माता पायल दूबे के एह फिल्म के निर्देशन अजय कुमार करत बाड़न. एकर आखिरी शूटिंग शेड्यूल पनवेल में पूरा होखे का करीब बा.
- भोजपुरिया डॉन मुंबई में आपन शानदार तिसरका हफ्ता में एकइसो सिनेमा घर में. मुख्य अभिनेता मनोज तिवारी, मोनालिसा, उर्वशी चौधरी वगैरह.
- विनय आनन्द अभिनीत फिल्म दामाद चाहीं फोकट में के शूटिंग लगभग पूरा हो चुकल बा. निर्माता जय विजय सिंह आ अरुणेश. निर्देशक बाल किशन सिंह.
- हैदर काजमी आ रानी चटर्जी अभिनित फिल्म रंगबाज के डबिंग के काम पूरा हो गइल बा.
- रिंकू घोष अभिनीत सईंया ड्राइवर बीबी खलासी में रिंकू घोष वाला हिस्सा के शूटिंग पूरा होखे जा रहल बा. अबहीं बाकी कलाकारन के नाम फाइनल नइखे.
- तिसरका हफ्ता में चलत बा पवन सिंह, आरती पुरी आ कृशा खण्डेलवाल के लागल नथुनिया के धक्का.
- बजरंग के संपादन शुरु हो गइल बा. निर्देशक नंद किशोर महतो. पवन सिहं, अक्षरा सिंह, संजय पाण्डेय वगैरह मुख्य कलाकार.
- कबो आवे ना जुदाई एह हफ्ता बिहार में रिलीज हो रहल बा.
(स्रोत – मुंबई से शशिकान्त सिंह आ समरजीत सिंह)
115 total views, 5 views today


text:
– अभयकृष्ण त्रिपाठी
अरसा बाद एक बार फिर कलम उठवले बानी,
जानत बानी हम आग से बारूद सटवले बानी II
दीप क रोशनी से अनंत के नाता बा,
अन्हरन से देखे क बात हमारा ना सुहाता बा,
हर केहू जान के एक दूसरा के लूट रहल बा,
डाकू के मंत्री बना आपन किस्मत कूट रहल बा,
मुँह में राम बगल में छुरी के मंतर सबके रटवले बानी,
जानत बानी हम……….II
दू बिलार के लड़ाई में फायदा बनरे के होला,
लड़ाई धरम के हो या जात के नुकसान सगरे के होला,
अफ़सोस इहे बा कि अबकी बिलार कहीं नईखे,
बस एक बानर के मलाई खात दूसरा के सुहात नईखे,
जिन्दा रहे खातिर हमहूँ एगो बानर पटवले बानी,
जानत बानी हम……….ई
करोरन के फोन घोटाला में मचवले बा हाहाकार,
जनता के दरबार ठप करके देखवले बा आपन शाहाकार,
तकलीफ एकर नईखे कि नुकसान बिलार के बा,
लाख कोशिश के बादो नईखे भरत ओकर भंडार बा,
कलम के बहाना हमहू बस आग लगवले बानी,
जानत बानी हम……….II
अरसा बाद एक बार फिर कलम उठवले बानी,
जानत बानी हम आग से बारूद सटवले बानी II
30 total views, 2 views today


text:
भोजपुरी फिलिमन के सेक्सी बाला गुंजन पंत के जलवा मुंबईओ में खूब देखे के मिलत बा. एहिजा रिलीज भइल गुंजन पंत के फिल्म ‘मोरा बलमा छैल छबीला’ देखे खातिर दर्शकन के भारी भीड़ उमड़त बा. नायक बाड़े भोजुपरी सिनेमा के सुपर स्टार विनय आनंद. गुंजन पंत अपना नायक विनय आनन्द के साथ फिल्म ‘मोरा बलमा छैल छबीला’ के प्रोमोट करे खातिर जब भिवंडी चहुँपली त ओहिजा एगो बड़हन भीड़ जुट गइल गुंजन के एक झलक देखे खातिर. कुछ लोग उनुका के बधाई दिहल आ कहल कि अपने के अदाकारी दिल जीत ले जाले.
“छैल शबीला बलमा” फिल्म हर जगहा हाउसफुल चलत बिया. अपना भिवंडी यात्रा के ना भूले वाला याद बतावत गुंजन के कहना बा कि भिंवडी के ऊ कबो ना भुला पइहें. एहिजा के लोग उनुका के भरपूर प्यार दिहल.
गुंजन पंत के ‘मार देब गोली केहू ना बोली’ फिल्मो के लोग हर जगहा पसंद कइले रहे. एह फिल्म में उनुका डांस ब्लास्ट के दर्शक भरपूर आनंद उठवले. अपना प्रशंसकन के गुंजन आटोग्राफ दिहली, कुछ लोग का साथे फोटो खिंचववली आ भिवंडी के खानपान के भरपूर मजा लिहली. कुछ दर्शक गुंजन के अपना परिवारो से मिलवले.
(शशिकांत सिंह के रपट से)


text:
नई दिल्ली
भारतीय रेलवे बोर्ड जनता कर्फ्यू के ध्यान में राखत एतवार के चले वाली 3700 ट्रैन कैंसिल कऽ देले बे। कैंसिल ट्रेन में पैसेंजर अउरी एक्सप्रेस दून्नू तरह के ट्रेन बाड़ी सऽ।
रेलेवे के हिसाब से शनिचर अउरी एतवार के रात में बजे के बाद केवनो ट्रेन केवनो स्टेशन से ना खुलिहन सऽ। संगहीं भारतीय रेलवे घोषणा कइले बा देश बड़ शहरन मुम्बई, दिल्ली, कोलकाता, चेन्नै अउरी सिकंदराबाद में उपनगरीय ट्रेन सेवा में कटौती होई।
प्रधानमंत्री नरेंद्र मोदी बियफे के देश के संबोधन में कोरोना वायरस के बढ़त प्रकोप के कारन जनता कर्फ्यू के एलान कइले बाड़े।
जनता कर्फ्यू के देखत देश सगरी हिस्सा में हर तरह के गतिविधि के कमी ले आवे के योजना बा।


text: भोजपुरी समय, धर्मेंद्र कुमार, पानापुर छपराः बिहार में चुनावी बिगुल फुंके के मंशा से आज केंद्रीय गृहमंत्री अमित शाह के वर्चुअल रैली आयोजित होखे जा रहल बा। एह रैली के बिहार में मुख्य विपक्षी दल राजद विरोध कर रहल बा। एह लोग के कहनाम बा कि केंद्र आ राज्य सरकार के जनविरोधी नीतियन के खिलाफ हमनी ई विरोध कर रहल बानी। एही क्रम में राजद के कार्यकर्ता जहां थरिया आ ताली पीटके एकर विरोध कइलस हऽ लोग। राजद हाइकमान के निर्देश पर राजद कार्यकर्ता अनिल यादव के नेतृत्व में प्रखंड के बिजौली गांव में थरिया पीटके गृहमंत्री के वर्चुअल रैली के विरोध खइले हं। एह मौका पर अशोक राय, रामजन्म राय, अर्जुन राय, पैक्स अध्यक्ष वीरेंद्र राय सहित दर्जनों राजद कार्यकर्ता भी उपस्थित रहले हं।


text:
लिनक्स
लिनक्स चाहे लीनक्स (अंगरेजी: Linux) यूनिक्स-नियर एगो ओपेन-सोर्स ऑपरेटिंग सिस्टम हवे जे लिनक्स कर्नेल पर आधारित हवे; लिनक्स कर्नेल एगो ऑपरेटिंग सिस्टम कर्नेल हवे जे पहिली बेर 17 सितंबर 1991 के लीनस तोरवाल्ड्ज़ द्वारा रिलीज कइल गइल। साधारण तौर पर लिनक्स ऑपरेटिंग सिस्टम लिनक्स डिस्ट्रिब्यूशंस के रूप में पैकेज कइ के मिले ला। वर्तमान समय में दुनियाँ के लगभग सारा सुपरकंप्यूटर एही लिनक्स ऑपरेटिंग सिस्टम पर काम क रहल बाड़ें।
संदर्भ[संपादन करीं]
- ↑ Linux Online (2008). "Linux Logos and Mascots". Archived from the original on August 15, 2010. Retrieved August 11, 2009.


text:
मार्वल सिनेमेटिक यूनिवर्स
मार्वल सिनेमेटिक यूनिवर्स (अंगरेजी: Marvel Cinematic Universe) चाहे संछेप में एमसीयू (MCU) एगो अमेरिकी मीडिया फ्रेंचाइज आ शेयर्ड यूनिवर्स (साझा ब्रह्मांड) बाटे जे मार्वल स्टूडियोज के सुपर-हीरो फिलिम सभ पर आधारित बा। ई सगरी फिलिम सभ अमेरिकी मार्वल कॉमिक्स में छपे वाला कैरेक्टर सभ के ऊपर आधारित फिलिम हईं। फ्रेंचाइज में फिलिम सभ के अलावा टीवी सीरीज, छोट फिलिम, डिजिटल सीरिज, आ साहित्य शामिल बाटे। ई साझा ब्रह्मांड कॉमिक्स सभ के तर्ज पर, एक साथे जुड़ल कहानी, कैरेक्टर आ कहानी सभ के क्रासओभर के रूप में (एक कहानी में दुसरे कहानी से कैरेक्टर, प्लाट, सेटिंग इत्यादि ले के) बनावल गइल बाड़ीं।


text:
बिहार के सीएम आ जदयू के राष्ट्रीय अध्यक्ष नीतीश कुमार आजु एक बेर फेरु रेघरिया दिहलन कि ऊ भाजपा का साथे नइखन जाए वाला आ एह तह के कवनो बात बकवास छोड़ कुछ अउर ना ह. साथही इहो कहलन कि राजद के रैली महागठबन्हन के रैली ना ह एहसे ओह रैली में जदयू के दलगत आधार प शामिल होखे के कवनो जरुरत नइखे आ जदयू शामिल होखे जातो नइखे. हँ निजी रुप से बोलहटा आइल त रैली में हाजिर हो सकीलें.
एक जमाना पहिले देश के पीएम बने के साध राखे वाला नीतीश अब कवनो गलतफहमी में जीए के तइयार नइखन आ साफ कहलन कि बारह पनरह गो सांसदन के बूते पीएम बने के सपना देखै वाला ना हउवन ऊ. अब ऊ अपना के बिहारे ले समेट के राखल चहीहें आ कोशिश रही कि बिहार के अधिका से अधिका सेवा क सकस.
नीतीश कुमार अतवार का दिने जदयू के राज्य कार्यकारिणी के बइठक में अपना गोल के रणनीति प राय विचार करे आइल रहलन, कहलन कि मौजूदा हालात बहुते अझूराइल बा एहसे कार्यकर्ता लोग बेमतलब के बयानबाजी मत करे.
अपना का भाजपा का खिलाफ देखावत नीतीश ओकरो प जम के वार कइलन आ कहलन कि देश के दुर्भाग बा कि आज ऊ गोल सरकार चलावत बा जवना के आजादी का लड़ाई में कवनो रोल ना रहल. कांग्रेसो से आपन नाराजगी जतावत कहलन कि सोनिया के मीटिंग में उनकर जाए के प्रोग्राम रहुवे बाकिर ओकरा पहिलही गुलाम नबी आजाद अइसन बयान दे दिहलन कि ऊ आपन प्रोग्राम बदल दिहलन.
18 total views, 1 views today


text:
भोजपुरी समय, राम प्रकाश तिवारी, गाजियाबादः भोजपुरी के संविधान के आठवां अनुसूची में स्थान दियावे खातिर आंदोलनरत भोजपुरीया समाज खातिर एगो सुखद खबर बा। उत्तर प्रदेश हिन्दी संस्थान भोजपुरी के दूगो वरिष्ठ महिला साहित्यकारन के अबकी बरिस सम्मानित करे के घोषणक कइले बा। संस्थान से मिलल सूचना के मोताबिक अबकी भोजपुरी से डॉ. प्रेमशीला शुक्ल आ डॉ. सुमन सिंह के क्रमशः राहुल सांकृत्यायन सम्मान आ भिखआरी ठाकुर सम्मान से सम्मानित करे के निरणय कइले बा।
डॉ. प्रेमशीला शुक्ल के उनकरा कहानी संग्रह “जाए के बेरिया” खातिर राहुल सांकृत्यायन पुरस्कार दिहल जाई। एह पुरस्कार में सम्मान पत्र आ 75000/-रुपिया से सम्मानित कइल जाई। ओहिजा डॉ. सुमन सिंह के हूक-हुंकारी नामक कहानी संग्रह खातिर भिखारी ठाकुर सम्मान जवना में सम्मान पत्र के संगे 40000/-रुपिया दिहल जाई से सम्मानित कइल जाई।
एह बारे में भोजपुरी समय जब भोजपुरी के कुछ गणमान्य आ वरिष्ठ साहित्यकार लोगन से बात कइलस त भोजपुरी साहित्य सरिता के संपादक जे.पी.द्विवेदी बतवनी की डॉ. सुमन सिंह वर्तमान में भोजपुरी साहित्य सरिता के कार्यकारी संपादक बानी ओहिजा डॉ. प्रेमशीला शुक्ल भोजपुरी साहित्य सरिता के एगो अंक के अतिथि संपादक रह चुकल बाड़ी। ऊहां के आगे बतवनी की भोजपुरी के क्षेत्र में हो रहल प्रयासन के सुफल गते-गते अब भोजपुरिया समाज के लोग के मिल रहल बा। दूनो महिला साहित्यकार लोग के ई सम्मान मिलल भोजपुरी समाज आ बधार खातिर एगो बहुत बड़हन उपलब्धि बा।
भोजपुरी समय दूनो महिला साहित्यकार लोग के एह उपलब्धि खातिर अनघा बधाई आ सुकामना दे रहल बा।


text:
सेक्सी जॉय वयस्क वीडियो
मुख्य पृष्ठ » सेक्सी जॉय
- जापानी माँ का गूई क्रीमपाइ एचडी फुल सेक्सी फिल्म
- डेल फ्लैकोटा सेक्सी फुल फिल्म
- एशियाई हिंदी सेक्सी वीडियो फुल मूवी एचडी गंदी मुर्गा चूसने फूहड़
- espieando a mi एमिगा फुल एचडी बीएफ सेक्सी मूवी
- हंडजोब फुल सेक्स हिंदी मूवी जापान: रियोन करीना
- कोलेट ग्रेट हिंदी सेक्सी वीडियो फुल मूवी एचडी गोरा बहुत सेक्सी
- बाथरूम सेक्सी पिक्चर हिंदी फुल मूवी में लेस्बियन एक्शन
- परिपक्व सेक्सी वीडियो एचडी फुल मूवी जर्मन
- सेक्सी लड़की की सवारी हिंदी फुल सेक्सी मूवी बड़ा बकवास पोल
- लकी लड़का अच्छे नट के साथ एक प्यारा किशोर सेक्सी हिंदी फुल मूवी द्वारा उड़ाया गया
- नकाबपोश कोयल के साथ फुल एचडी में सेक्सी फिल्म खेलते हुए स्टारला
- एक एकल संकलन सेक्सी वीडियो हिंदी मूवी फुल एचडी (द्वि के लिए एक) 33
- अद्भुत सेक्सी मूवी फुल वीडियो एचडी गोरा गधा गुलाबी बिकनी
- डबल भरवां किशोर हिंदी सेक्सी फुल मूवी वीडियो वेश्या
- डॉगी बकवास में Papy आनंद हिंदी में सेक्सी वीडियो फुल मूवी लेता है


text:
– सृजन गोरखपुरी
गोरखपुर के संस्था ‘भोजपुरी संगम’ के 151 वीं ‘बइठकी’ खरैया पोखरा, बशारतपुर में संस्था कार्यालय में वागीश्वरी मिश्र ‘वागीश’ के अध्यक्षता अउर अवधेश शर्मा ‘नन्द’ के संचालन में दू दौर में कइल गइल.
बइठकी के पहिला दौर बतकही के रहुवे. एकर शुरुआत करत डा. फूलचंद प्रसाद गुप्त कहनी कि भोजपुरिया धरती क्रान्ति अउर विद्रोह के धरती हवे. स्वतंत्रता आन्दोलन में जहाँ वीर आपन प्राण न्यौछावर कइलें ओहिजे भोजपुरी कवि अपना लोकगीतन का माध्यम से ओह लोगन में जोश अउर उत्साह भरलें. बतकही के क्रम के आगा बढ़ावत चन्देश्वर परवाना कहनी कि अपना देश में राष्ट्रीयता के भावना वैदिक साहित्य से लिहले आधुनिक काव्य तक विद्यमान रहल बा. आ भोजपुरी लोकगीतो में राष्ट्रीयता के प्रबल भावना देखल जाला.
बइठकी के दुसरका दौर में भोजपुरी लिखनिहार लोग आपन आपन भोजपुरी रचना सुनावत भोजपुरी से आपन अनुराग देखवलें. खास कर के : –
बृजेश राय बहुते सरस गीत सुनवनीं –
बोलेलू तब बिजुरी चमके हँसेलू त बदरा
झम-झम बरसे लगावऽ जहिया कजरा
सुधीर श्रीवास्तव ‘नीरज’ अपना कविता में आत्मिक प्रेम के गहनता देखवनी –
अंतरमन से नेह लगाईं,
उठीं तनिक गहिरे ले जाईं
कुमार अभिनीत भोजपुरी संगम के संस्थापक स्वर्गीय सत्य नारायण मिश्र ‘सत्तन’ बाबूजी के याद करत बहुते मार्मिक गीत परोसनी –
होत भिनहिएं चढ़त किरिनियाँ, हमें जगावें बाबूजी
चलीं बकइयाँ पकरि के अँगुरी, डेग चलावें बाबूजी
नर्वदेश्वर सिंह मौजूदा सूखा पर गहीर चिंता जतनवी –
बरसु-बरसु रे बदरवा मोरे खेतवा के अरियाँ,
सुखलेँ गड़ही पोखरिया, नाहीं तनिको पनियाँ
अरविन्द ‘अकेला’ पुरनका गाँवन के बखान करत सुनवनी –
अमवा क डरिया बइठि बोले कोइलरि
कउवा करेला कांव-कांव,
हे सखी! बहुतै सुघर लागे गाँव
सृजन गोरखपुरी अपना दोहा से भोजपुरी के पक्ष मजबूत करत सुनवनी –
नीमन लिखले से बनी, भोजपुरी सिरमउर
झंडा नारा मंच कऽ, माने हऽ कुछ अउर
चंदेश्वर ‘परवाना’ अपना रचना में सीता फुलवारी के सुकण्ठ चित्रण करत सुनवनी –
सिया सुकुमारि सखियन संग सुमन लोढ़े बदे जाली।
अरे फूलन के बीचे फूल लखि घबराय जा माली।।
सुभाष चंद्र यादव तंज करत कविता सुनवनी –
हमसे कुछु अउर लिखा जाला,
उनसे कुछु अउर पढ़ा जाला।
डॉ फूलचंद प्रसाद गुप्त के सशक्त दोहा सभे सराहल –
लोमरि रोटी ले गइलि, कइके मीठी बात,
काँव – काँव कउवा करत, करनी पर पछितात।
एह लोग के अलावा बागेश्वरी मिश्र ‘वागीश’, अवधेश नंद, बद्री प्रसाद विश्वकर्मा ‘साँवरिया’, राम समुझ साँवरा, अजय राय अनजान, जगदीश खेतान, अजय यादव, यशस्वी यशवंत इत्यादिऔ अपना काव्य पाठ से ‘बइठकी’ के सार्थक बनवनी। संयोजक कुमार अभिनीत अगिला ‘बइठकी’ के विषय सभका के बतवनी.
एह अवसर पर धर्मेन्द्र त्रिपाठी, वीरेन्द्र मिश्र ‘दीपक’, निखिल पाण्डेय, लोक गायक आलोक मिश्र, डॉ विनीत मिश्र सहित अनेके लोग सक्रिय सहभागिता कइनी.
आखिर में आभार ज्ञापन धर्मेन्द्र त्रिपाठी कइनी.
135 total views, 6 views today


text:
भोजपुरी सिनेमा के सदाबहार सुपर स्टार रवि किशन शनिचर का दिने भोर में बनारस में होखत हिंदी फिल्म “इसक” का शूटिंग के दौरान ट्रक चालक के लापरवाही का चलते घवाहिल हो गइलन. हालांकि अस्पताल गइला पर पता चलल कि कहीं कवनो फ्रैक्चर नइखे भइल बाकिर चोट लागल बा. मरहम नBट लागल बा. मरहम पट्टी का बाद उनुका के अस्पताल से छूट्टी मिल गइल बाकिर डाक्टर कुछ दिन आराम करे के कहले बाड़े.
रवि किशन आजुकाल्ह प्रतीक बब्बर का साथे बनारस में “इसक” के शूटिंग करत बाड़े. शनिचर का भिनसहरा ब्रिज पर शूटिंग चलत रहुवे. सीन का मुताबिक रविकिशन के इंडीवर गाड़ी आ सामने से आवत ट्रक के तय जगहा रुके के रहे. लेकिन शॉट का दौरान ट्रक के ड्राइवर समय पर ब्रेक ना लगा पवलसि आ रवि किशन की इन्डीवर गाडी के टक्कर मार दिहलसि. भिडंत काफी तेज रहल. हालात भाँपत रवि किशन निकल जाये के कोशिश कइलन बाकिर उनुका गोड़ में गंभीर चोट लागिये गइल. तत्काल डॉक्टरी मदद लिहल गइल.
दुर्घटना का बारे में बतावत रवि किशन कहलन कि एक छन खातिर त लागल कि मौत सामने आ के खाड़ बा बाकिर बाबा विश्वनाथ का कृपा से उनुका बेसी चोट ना लागल.
एह हादसा का खबर से भोजपुरी फिल्म जगत सन्न रह गइल आ सभे रविकिशन के जल्दी से ठीक हो जाये के दुआ मँगले बा.
(स्रोत – उदय भगत)
42 total views, 4 views today


text:
अध्याय – 3 “भारत के पडोसी देशन से युद्ध – 5”
1965 : भारत पाकिस्तान युद्ध – ‘ब’
एह लेख में मूल रूप से भारत पाकिस्तान युद्ध के बारे में बात होई| अभी तक हमनी के पहिला अध्याय ‘राष्ट्र एकीकरण के चुनौती’ के बारे में देखनी जा| एह अध्याय में हमनी के एह बात से अवगत भईनी जा कि कईसे लार्ड माउंटबेटेंन, सरदार पटेल, जवाहर लाल नेहरु अउरी वी.पी. मेनन के टीम पाहिले त्रावनकोर ओकरा बाद जोधपुर, जैसलमेर, जूनागढ़, हैदराबाद अउरी कश्मीर के एकीकरण करे में सफल भईले जा| दूसरा अध्याय ‘देश के भीतर मूलभूत एकीकरण’ में हमनी के देखनीजा कि कईसे सबसे पहले प्रशासनिक एकीकरण भईल, ओकरा बाद आर्थिक एकीकरण, सामाजिक एकीकरण भईल| एकरा अलावां राज्यन के भाषाई एकीकरण अउरी क्षेत्रीयता के खिलाफ एकीकरण प भी चर्चा कईनी जा|
ओकरा बाद तीसरा अध्याय शुरू भईल जवन भारत के पडोसी देशन के साथे जतना युद्ध भईल बा ओकरा बारें में विस्तार से चर्चा हो रहल बा| एह अध्याय के पहिला अंक में भारत पकिस्तान के पहिला युद्ध 1947 के बात हो चुकल बा| ओकरा बाद दूसरा आ तीसरा अध्याय में भारत चाइना युद्ध 1962 के बारें में बतकही भईल| पिछला अंक में भारत पाकिस्तान के दूसरा युद्ध 1965 के बारे में काफी कुछ बात हो चुकल बा| जवन रह गईल बा उ एह अंक में मुकम्मल हो जाई|
27 मई 1964 के पंडित जवाहर लाल नेहरु के निधन भईल| एकरा बाद नया प्रधानमंत्री लाल बहादुर शास्त्री के बनावल गईल लेकिन आलोचना से हमेशा उनका के तोपल जात रहे| एकरा बारे में भी चर्चा कर चुकल बानी| ग्रैंड स्लैम के विफल होखला के पीछे का कारण रहे एह प भी चर्चा पिछला अंक में हो चुकल बा| आर्मी चीफ चौधरी अउरी प्रधानमंत्री शास्त्री के रात के संवाद के बाद प्रधानमंत्री लाल बहादुर शास्त्री के एक्शन प्लान बदल चुकल रहे| लाल बहादुर शास्त्री लड़ाई बढ़ावे के फैसला लेलन|
उहाँ के तर्क इहे रहे कि कश्मीर प हमला करे वाला पाकिस्तानी घुसपैठिया भी त अंतराष्ट्रीय सीमा पार करके आइल रहे| एह से भारत के भी अंतराष्ट्रीय सीमा पार करे में कवनो हर्ज नइखे| दोसरा शब्द में कही त अब डिफेंड के मूड से अटैक के मूड में आ गईले| राजस्थान अउरी पंजाब के सीमा पाकिस्तान से जुडल बा| दुनो फ्रंट प अटैक करे के इजाजत दे देलन अउरी लाहौर प हमला करे के लक्ष्य के शामिल करवा देले| यानी कि कश्मीर बचावे के खातिर भारतीय सेना के अन्तरराष्ट्रीय नियंत्रण रेखा पार करे के छुट मिल चुकल रहे|
भारत 6 सितम्बर के अंतर्राष्ट्रीय सीमा रेखा के पार करके पश्चिमी मोर्चा प हमला करके युद्ध के आधिकारिक शुरूवात कर देले रहे| ओही दिन भारत के पंद्रहवा पैदल सैन्य इकाई, द्वितीय विश्व युद्ध के अनुभवी मेजर जनरल प्रसाद के नेतृत्व मे इच्छोगिल नहर के पश्चिम दने किनारा प पाकिस्तान के बरियार हमला के सामना कईलस| इच्छोगिल नहर भारत अउरी पाकिस्तान के वास्तविक सीमा रहे| एह हमला मे खुद मेजर जनरल प्रसाद के काफिलो प हमला भईल अउरी ओह लोग के अपना वाहन छोड़ के भागे के परल रहे| ओहिजे दोसरा दने भारत आक्रमण में बरकी गांव के भीरी नहर के पार करने मे सफलता हो गईल| एह से भईल का कि भारतीय सेना लाहौर के हवाई अडडा प हमला करे खातिर सीमा प पहुच गईल| एकरा परिणामस्वरूप अमेरिका आपन नागरिकन के लाहौर से निकाने खातिर कुछ समय खातिर युद्धविराम के अपील कईलस|
भारत एह प्रस्ताव के मान लेलस अउरी भारत के बहुत हानि भी रहे| एकर नुक्सान खेमकरण में रूप में चुकावे के परल| जवना में ओही बीचे पाकिस्तान, लाहौर प दबाव के कम कर एके खातिर खेमकरण प हमला करके ओह प कब्जा कर लेलस| एकरा एवज मे भारत बेदियां अउरी ओकर आस पास के जवार प हमला कर देलस| ओही दिन 6 सितम्बर के लाहौर प हमला मे भारतीय सेना के प्रथम पैदल सैन्य खन्ड (इनफैंट्री डिविजन) के साथ द्वितीय बख्तरबंद उपखन्ड (ब्रिगेड) के तीन टैंक दस्ता शामिल रहे|
इ लोग बहुते जल्दीए सीमा पार करके इच्छोगिल नहर पहुच गईले जा| पाकिस्तानी सेना पुलिया प रक्षा दस्ता तैनात कर देलस| जहाँ भी पाकिस्तान के महसूस भईल कि उ एह पूल के ना बचा पाई, ओह सब के ध्वस्त करा देलस| एकरा पीछे कारन इ रहे कि भारत के आक्रमण गति के कमजोर कईल जा सके आ थोडा संभले के मौका मिल जाव| पाकिस्तान के एह सब चालाकी से भारतीय सेना के आगे बढे के गति में गिरावट आइल|
ओह घरी के एगो घटना से पता चलत बा कि पाकिस्तान एह युद्ध में ना सिर्फ अमेरिका से अप्रत्यक्ष रूप से मदद लेलस बल्कि चाइना से भी संवाद कईलस| बात ओही घरी के ह जवना घरी भारत लाहौर अउरी पेशावर के हवाई अड्डा के बिल्कुल करीब रहे| चुकी फ़ील्ड मार्शल अयूब खाँ आपन शयन कक्ष में जब तक मौजूद रहत रहन ओहिजा तब तक हरियर बत्ती जलत रहे| 19 सितंबर के उ विदेश मंत्री भुट्टो के साथे गुप्त रूप से चीनी नेता लोगन से बात करे खातिर चीन जाए के फैसला कईलन| उनका बेडरूम के हरियर बत्ती जलत रहे देवल गईल ताकि पूरा दुनिया के एह बात के आभास रहो कि उ रावलपिंडी में ही बाड़े|
इहाँ तक कि उनकर स्टाफ़ रोज़ लेखा उनका बेडरूम में बेड टी, खाना आ नास्ता पहुचावत रहले| यात्रा के गुप्त रखे खातिर उ रावलपिंडी के बजाए पेशावर से बीजिंग खातिर उड़ान भरे के फ़ैसला कईलन| जब उनकर जहाज़ टेक ऑफ़ करते रहे कि भारतीय युद्धक विमान पेशावर के हवाई अड्डे प हमला बोल देलस| टेक आफ़ रोकल गईल, लेकिन जहाज़ के इंजिन के बंद ना कईल गईल| जईसही भारती के विमान हमला करके वापस आपन देश खातिर उड़ल, अयूब खाँ के विमान बीजिंग खातिर उड़ान भरलस|
फिर भी भारतीय फ़ौज के जाट रेजीमेंट के एक इकाई नहर पार करके डोगराई अउरी बातापोर प कब्जा कर लेलस| पाकिस्तानी सेना बख्तरबंद इकाई अउरी वायुसेना के मदद से भारतीय सेना के पंद्रहवां खन्ड प बड़हं आक्रमण कईलस| हालाकि एह सब से ओह जाट रेजिमेंट के तनिए मनी नुकसान भईल| लेकिन पंद्रहवां खन्ड के पीछे हटे के परल अउरी खाए पिए के राशन आ हथियारन के वाहन आदि के काफी क्षती पहुचल रहे|
भारतीय सेना के बड़ अधिकारी लोगन के जमीनी हालात के सही जानकारी ना मिल पावत रहे एह से ओह लोग के एह बात से आशंका रहे कि जाट रेजिमेंट के भी भारी नुकसान होखी एह से ओह लोग के पीछे हटे के आदेश दे देलस| एह से जाट के कमान आधिकारी लोगन के बड़ा निराशा भईल रहुए| बाद मे ओह लोग के डोगराई प फिर से कब्जा करे खातिर बड़हं कीमत चुकावे के परल रहे| ओकरा दू दिन बाद 8 दिसंबर के पाकिस्तान मुनाबाओ प हमला कर देलस| दरअसल पाकिस्तान लाहौर में हमला करे खातिर तईयार बईठल भारतीय सेना के ध्यान भट्कावल चाहत रहे|
मुनाबाओ में पाकिस्तान के रोके के खातिर मराठा रेजिमेंट भेजल गईल| मराठा सैनिक लोग जमके पाकिस्तान के सैनिकन के मुकाबला कईलस लेकिन रसद के कमी अउरी कम सैनिक होखे के चलते मराठा सैनिक बड़हन पैमाना प शहीद हो गईलेजा| परिणामस्वरूप 10 दिसंबर के पाकिस्तान मुनाबाओ प कब्जा कर लेलस| खेमकरण प कब्ज़ा के बाद पाकिस्तान अमृतसर प कब्जा कईल चाहत रहे| लेकिन आपन देश में भारतीय सेना के बढ़त देखके ओकरा कदम रोके के परल रहे| 12 सितंबर तक जंग में कुछ ठहराव आइल|
एह ठहराव में दुनो देश जीतल इलाकन के रक्षा मे ज्यादा ध्यान देत रहे| लड़ाई मे भारतीय सेना के लगभग 3 हजार अउरी पाकिस्तानी सेना के लगभग 4 हजार जवान मारल जा चुकल रहन| भारत एह युद्ध में लगभग 710 वर्ग किलोमीटर अउरी पाकिस्तान लगभग 210 वर्ग किलोमीटर इलाकन मे कब्जा कर लेले रहे| भारत के कब्ज़ा में सियालकोट, लाहौर अउरी कश्मीर के उपजाऊ इलाके रहे अउरी पाकिस्तान के कब्ज़ा में सिंध अउरी छंब के अनुपजाऊ इलाका रहे|
अगर क्षेत्रफल के हिसाब से देखल जाव त युद्ध के एह चरण में भारत फायदा में रहे अउरी पाकिस्तान नुकसान में| आखिरकार उ समय आ ही गईल जब संयुक्त राष्ट्र के पहल प दुनो देशन के युद्ध विराम के घोषणा करे के पडल| रूस के ताशकंद में भारत के प्रधानमंत्री लाल बहादुर शास्त्री अउरी पाकिस्तान के प्रधानमंत्री अयूब ख़ाँ के बीच 11 जनवरी, 1966 के समझौता भईल| एह समझौता के तासकंद समझौता के नाम से जानल जाला| दुनो देश एगो घोषणापत्र प हस्ताक्षर करके आपन विवादित मुद्दन के बातचीत से हल करने के भरोसा दिलवईलस| इ तय कईल गईल कि 25 फरवरी तक दुनो देश नियंत्रण रेखा से पीछे आपन सेना हटा लिही|
दुनो देश एह बात प राजी भईल कि 5 अगस्त से पाहिले के स्थिति के पालन करी अउरी जीतल जमीन से कब्जा छोड़ दिही| ताशकंद समझौता के कुछे घंटा बाद शास्त्री जी के रहस्यमय तरीके से मौत हो गईल| आधिकारिक तौर प कहल गईल कि ताशकंद के भयंकर सर्दी के चलते शास्त्री जी के दिल के दौरा परल| जबकि, कुछ लोग इहो दावा करेले कि एगो षड्यंत्र के सहारा से उनकर हत्या करवावल गईल| अइसन सोच राखे के पीछे एगो तर्क इ बा कि आखिर लाल बहादुर शास्त्री के शव के पोस्टमार्टम काहे ना करवावल गईल ताकी उनकर रहस्मय मृत्यु के सही वजह पता चल सके| एह सीरीज के 20वां भाग अगिला अंक में…..
Support us
Hard work should be paid. It is free for all. Those who could not pay for the content can avail quality services free of cost. But those who have the ability to pay for the quality content he/she is receiving should pay as per his/her convenience. Team DWA will be highly thankful for your support.


text:
रियाद 05 अप्रैल (रायटर). 35 बरीस ले सऊदी अरब में सिनेमा पर लागल रोक 18 अप्रैल से खतम होखे जा रहल बा. ओहू ले खास बाति ई होखी कि मरद मेहरारू साथे बइठ के सिनेमा देख सकीहें. राजधानी रियाद में सउदी अरब के पहिला सिनेमा घर 18 अप्रैल के खुले जा रहल बा.
सरकारी मीडिया ई जानकारी देत बतवले बा कि सऊदी अरब काल्हु एह बारे में एएमसी का साथे एगो समझौता कइले बा जवना मुताबिक अगिला पाँच साल में देश के 15 शहरन में 30 से 40 सिनेमा घर खोलल जाई. रुढ़िवादी देश में जहाँ बाकी सार्वजनिक जगहन पर मरद मेहरारू के एक साथे बइठला पर रोक बा ओहिजा सिनेमाघर में ऊ लोग साथे बइठ के सिनेमा के मजा ले सकेला.
सऊदी अरब पर साल दिसंबर में सिनेमाघरन पर लागल रोक हटा लिहले रहुवे बाकिर अब जा के कवनो सिनेमाघर खुले जा रहल बा. एह फैसला का पाछे सऊदी क्राउन प्रिंस मोहम्मद बिन सलमान के सामाजिक सुधार के मानल जा रहल बा. सऊदी अरब के संस्कृति आ सूचना मंत्री अव्वाद अल अव्वाद कहले रहलें कि – सिनेमाघर खुलला से आर्थिक विकास तोज होखी, विविधता आई आ एगो व्यापक सांस्कृतिक सेक्टर तइयार क के हमनी का रोजगार आ ट्रेनिंग के नया मौका पैदा करब जा. साथ ही एहसे सऊदी अरब में मनोरंजन के विकल्पो बरियार होखी.
सऊदी क्राउन प्रिंस के कहना बा कि ऊ सऊदी अरब के उदार इस्लाम ओर ले जाइल चाहत बाड़ें आ कट्टरपंथी इस्लामी प्रभाव के कम करे के कोशिश करत बाड़ें.
जान जाईं कि पर साल दिसंबरे में सऊदी अरब में औरतन के ड्राइविंग करे के इजाजत दे दीहल गइल रहुवे आ ओहू फैसला का पाछे क्राउन प्रिंस रहलें. कट्टरपंथी सिनेमा के सांस्कृतिक आ धार्मिक पहचान ला खतरा मानेलें आ एही चलते सऊदी अरब में सिनेमाघरन पर पाबंदी लगावल गइल रहुवे.
दरअसल सऊदी अरब तेल के दाम में आवत गिरावट से परेशान बा आ आमदनी के नया रास्ता हासिल कइल चाहत बा. अन्दाजा लगावल जात बा कि नया सिनेमाघरन के खुलला से देश के कई बिलियन डॉलर के आमदनी होखी.
14 total views, 1 views today


text:
- मंगल का दिने भारत के सेना इतिहास रच दिहलसि जब म्यांमार का सीमा में घुस के ऊ उग्रवादियन के दू गो ठिकाना नेस्तनाबूद कर दिहलसि. साथही सगरी पड़ोसी देशन के इशारो दे दिहलसि कि अब हमला करे वालन के छोड़ी ना. केन्द्रीय सूचना आ प्रसारण राज्य मंत्री राज्यवर्धन सिंह राठौड़ बतवलन कि ई घटना आतंकियन के शह देबे वाला सगरी पड़ोसी देशन ला एगो सन्देश बा. बतवलन कि एह जवाबी हमला से ओह गुट के खतम क दीहल गइल जे पिछला हप्ता मणिपुर में हमला क के 18 गो सैनिकन के जान ले लिहले रहल. ओह गुट के 20 गो उग्रवादियन के मार गिरावल गइल. इहो कहलन कि ई त अबहीं शुरुआत भइल बा.
- दिल्ली के केजरीवाल सरकार में कानून मंत्री जितेंद्र सिंह तोमर के काल्हु दिल्ली पुलिस गिरफ्तार क के अदालत में पेश कइलसि आ ओहिजा से उनुका के चार दिन के पुलिस रिमांड पर मांग लिहलसि. तोमर के कवनो दांव पेंच कामे ना आइल आ अदालत एह मामिला में उनुका के आगे के पूछताछ खातिर पुलिस रिमांड पर दे दिहलसि. पुलिस अब उनुका के लेके ओह विश्वविद्यालयन आ महाविद्यालयन तक ले जाई जहाँ से ऊ बीएससी आ एलएलबी करे के दावा करेलें. जान जाईं कि दुनू विश्वविद्यालय बता दिहले बाड़ी सँ कि जीतेन्द्र सिंह तोमर के डिग्री फर्जी ह. एही फर्जी डिग्री का बल पर तोमर अपना के दिल्ली बार काउन्सिल में एडवोकेट बन के शामिल भइल रहलें. बार काउन्सिल के जब डिग्रियन के फर्जी होखे के जानकारी मिलल त ऊ दिल्ली पुलिस में शिकायत कइलसि जवना का बाद पुलिस सगरी सुबूत उठा के तोमर के उठा लिहलसि. मजबूरी में तोमर के कानून मंत्री पद से इस्तीफा देेबे के पड़ल.
- पलामू पुलिस सोमार देर रात सतबरवा इलाका के बकोरिया में भलुअही पहाड़ का लगे मुठभेड़ क के 12 गो माओवादियन के मार गिरवलसि. पुलिस के कवनो नुकसान ना भइल. एह मुठभेड़ में अनुराग उर्फ एके उर्फ डाक्टर के मार गिरावल गइल आ ओकनी का लगे से बहुते असलहा आ एगो स्कार्पियो गाड़ी बरामद कइल गइल.
- पिछला लोकसभा चुनाव में कांग्रेस के मिलल कड़ुआ हार का बाद पहिला बेर महतारी बेटा देश के नौ गो राज्यन में बाचल कांग्रेसी सरकार के मुख्यमत्रियन से चरचा कइल लोग आ ओह लोग से नेहरू खानदान के विरासत बचावे के गोहार लगावल लोग. पिछला सरकार में पीएम के पद पर रहल मनमोहन सिंह कहलन कि मोदी मार्केटिंग के मास्टर हउवन जबकि उनका समय में सरकार के हासिल के कवनो जानकारी आम जनता के ना दीहल जा सकल. एहसे सोनियो गाँधी मनली कि कांग्रेसो के आपन मार्केटिंग सुधारे के जररत बा.
- सब छँवड़ी झूमर पाड़े त लंगड़ी कहे हमहूं. एह कहाउत के सही करत राकांपा के मुखिया शरद पवार कहलन कि अगिला बिहार विधानसभा चुनाव में उनकर गोल सेकूलर जमात का संगे मिल केे देश के राजनीति के एगो नया दिशा देबे के काम करी. बिहार में वइसे राकांपा के कवनो खास अहमियत नइखे बाकिर राजद आ जदयू के पोंछ पकड़ के कांग्रेस आ राकांपा बिहार वैतरणी पार करे का फेर में बावे.
- सेकूलर जमात के नेता के फैसला त हो गइल बाकिर भाजपा नीत एनडीए के नेता के नाम पर अबहियों हिचकिचाहट मौजूद बा आ एकरे के धेयान में राखत लालू प्रसाद के चुनौती बा कि भाजपा आपन नेता के नाम घोषित कर देखावे. बिहार में भाजपा सुशील मोदी के नेता बनावल चाही बाकिर पिछला नीतीश सरकार में नीतीश के पिछलगुआ बन गइला के छवि उनकर पीछा नइखे छोड़त. अचरज ना होखी अगर एन वक्त पर रविशंकर प्रसाद के नेता बना दीहल जाव.
- उत्तर प्रदेश के एगो मंत्री का खिलाफ लिखे वाला पत्रकार के जिन्दा जरा देबे के आरोप लगवले बाड़े उनुका परिवार के लोग. बाकिर पुलिस के कहना बा कि ऊ ओह पत्रकार के गिरफ्तार करे गइल रहुवे जब ऊ आत्मदाह क लिहले. 15 साल से पत्रकारिता करत जगेंद्र सिंह उत्तर प्रदेश के पिछड़ा वर्ग कल्याण मंत्री राममूर्ति वर्मा आ उनुका गिरोह के गुरगन का बारे में फेसबुक पर लिखले रहुवन जवना से नाराज हो के मंत्री का तरफ से जगेन्द्र सिंह का खिलाफ लूट, अपहरण आ हत्या के कोशिश के मुकदमा दर्ज करा दीहल गइल रहे.
- फातुल्लाह टेस्ट में भारत टॉस जीत के पहिले बल्लेबाजी करे के फैसला कइलसि आ मैच शुरू हो गइल बा. कप्तान विराट कोहली के कहना बा कि टीम बैटिंग पिच के पूरा फायदा उठावे के कोशिश करी. एह मैच में भारत का तरफ से तीन गो तेज गेंदबाज खेलत बाड़े.
- सेंसेक्स आ निफ्टी में मंगल का दिने लगातार छठवा बेर गिरावट दर्ज भइल. मैगी विवाद का बाद गिरावट झेलत नेस्ले कंपनी के शेयर में जबरदस्त उछाल देखे के मिलल.
- बिना एसी वाला भोजनालयन में खाए नाश्ता करे वालन के सेवा कर ना देबे के पड़ी आ वातानुकूलित रेस्ट्रां में खइला पर खाना के कुल बिल के 40 फीसदी हिस्सा पर सेवा कर लागी. पूरा बिल पर सेवा कर दिहला के जरूरत नइखे.
- भारतीय कोस्ट गार्ड के गायब डार्नियर विमान के अबहीं ले पता नइखे चलल नाही ओह पर सवार तीन जने का बारे में कवनो सुराग मिलल बा.
- पूर्व-मध्य अरब सागर से उठल चक्रवाती तूफान अशोबा गंवे गंवे उत्तर-पश्चिम दिशा में बढ़त बावे. एकरा चलते आजु दक्खिन गुजरात, किनार पर वाला कर्नाटक, कोंकण आ गोवा में जोरदार बरखा होखे के अनेसा जतावल जात बा.
- मानसून केरल चहुँपला का बावजूद ओइसन बरखा नइखे होखत जइसन मानसून का चलते होखेला.
- सारण जिला के दिघवारा इलाका के बस्ती जलाल गाँव का लगे मंगल का दिने सड़क पार करत घरी बारह बरीस के एगो लड़िका टेम्पो से कचरा गइल आ ओहिजे ओकर मौत हो गइल. बाद में खिसियाइल लोग टेम्पो पलट दीहल आ सड़क जाम क के विरोध जतावल. एकरा बाद थानाध्यक्ष लालबहादुर आ बीडीओ ओहिजा चहुँपले आ लोग के समुझा बुझा के जाम हटवलें.
- गोपालगंज शहर के सिनेमा रोड के मिठाई दुकान में बम फोड़ेवाला एगो आरोपी के पुलिस मोतिहारी जिला के छितौना में छापामारी क के गिरफ्तार क लिहलसि.
- हिस्सेदारी के गाछ से आम तूड़ला का बाद पटीदारन से भइल झगड़ा मार पीट में बदल गइल आ पटीदार सब मिल के एगो रिटायर्ड दारोगा के घवाहिल क दिहलें. बलिया के नरहीं गांव के एह घटना में घाहिल रिटायर्ड दारोगा के खराब हाल देख के बलिया जिला अस्पताल रेफर कर दीहल गइल नरहीं सीएचसी से, जिला अस्पताल चहुँपला पर डाक्टर उनुका के मरल बता दिहलें.
- मिर्जापुर जिला के कटहवा फार्म का लगे एगो ट्रैक्टर पलट गइल जवना से ओह पर काम करत ड्राइवर आ ओकरा बेटा के मौत हो गइल. खबर पा के ट्रैक्टर मालिक चहुँपल आ दुनू के लाश उठवा के ओह लोग का घर का सोझा रखवा के भाग गइल. सबेरे घर के लोग लाश देखल. बहुते दबाव बनवला का बाद थाना में मुकदमा दर्ज भइल.
69 total views, 5 views today


text:
(पाती के अंक 62-63 (जनवरी 2012 अंक) से – 16वी प्रस्तुति)
– गिरिजा शंकर राय ‘गिरिजेश’
गांव में प्राइमरी स्कूल खुलते चारो ओर खुशी के वातावरण छा गइल. एकरा ले पहिले सब डेढ़गांवा जात रहे. जहिया ना जायेके मन करे कोइरिया का संऊफ का खेत में घुसके सब बइठ जाय आ बीचे में गमछा बिछा के तास जमक जा. एक दिन ई खबर स्कूल पर पहुँच गइल आ खेदन मास्टर लइकन का साथे आके खेत में लुकाइल लइकन के पकड़ लिहलन. ओह दिन खूब पिटाई भइल रहे. कइगो बांस के कइन टूट गइली स. केतने जाना का पीठ पर गोहिया पड़ गइल रहे. गांवे स्कूल खुलल त सब एह बात से खुश रहे कि अब लइका पढ़ लिहें स. अब त आवत जात सब देखियो लेई. अब कहाँ सऊफ का खेत में लुकाये के मोका मिली.
राघो मास्टर पहिला मास्टर रहलन जवन स्कूल पर तबादला पर आइल रहलन. पूरा नांव राघव प्रसाद रहे बाकिर राघो मास्टर का नांव से सभ गोहरावे. ठिगना सरीर, गोल चेहरा, आंख पर मोट सीसा के चश्मा, आधा बांहि के खद्दर के कुर्त्ता, खद्दर के धोती, गांधी आश्रमी जूता, रंग सांवर, हाथ में बकुड़ी वाली छड़ी इहे उनकर पहिचान रहे. चलसु त छड़ीसे ठेघत-ठेघत चलसु. बाकिर पढ़ावे में एक नम्बर के रहले. लइका त तारीफ करबे कर सु. स्कूल के नांवो भइल रहे. उनकर गांव एहिजा से पाच-छः किलोमीटर होखी एहसे खली शनीचर के धरे जासु. अतवार के घरके काम करसु, सोमवार के फेनु स्कूल पर हाजिर हो जासु. अक्सर ऊं रुक जासु. स्कूल का बगले में बत्तक बाबू के दुआर रहे. ऊ ओहिजे रुक जासु आ हर लइका कीहें पारी बान्ह देले रहलन. साझ के त खियइबे करे सबेरहू के भार ओही पर रहे. छठवां छः मास केहू के नम्बर आवे एह से सब स्वीकार कइले रहे केहू विरोध ना कइल. घरन में भोजन करत राघो मास्टर घरऊ हो गइल रहलन. गांव में घर-घर के मेहरारू उनकर परिचित रहली स. सबकर उनकरा पर विश्वास रहे. गांव के पंचाइतो करसु. आज काल्हु त घरे-घरे विवाद बा. राघे मास्टर कीहें कवनो न कवनो मामिला आइल करे ऊ ओके सुलझा देसु. एह से गांव के लोग अउरी माने. एकरा बारे में उनकर कवनो सहयोगी डिप्टी साहब से सिकाइत क देले रहे जवना पर मास्टर साहेब के तबादला दूसरा गावें हो गइल रहे. जब ई खबर आइल त गांव के लोग के खिनिस चढ़ि गइल. ऊ लोग प्रधान का साथे जिला परिषद् का चेयरमैन कीहें धरना दे दिहलन. मजबूर होके तबादला रोके क परल. बाद में बेसिक शिक्षा अधिकारी का अधिकार में प्राइमरी स्कूल आ गइल. मास्टर साहब के लोकप्रियता देख के उनकर हिम्मत ना पड़ल कि फेनु कबों उनकर तबादला करो. केतने मास्टर अइलन गइलन बाकिर राघे मास्टर खैरा पीपर हो गइलन आ ना डोललन.
पता चलल मास्टर साहेब बेमार बाड़न. गांव भरके मरद-मेहरारू उनकर हाल-चाल लेबे खातिर गांव पर जमि गइलन. जे जाव फल फूल का साथे जाव. एतना फल आइल कि महिनवन मास्टर खइलन. गांव के नेह देखके ऊ निहाल रहलन. राघो मास्टर का तीन लइकिये रहली. तीनों क बहुत मानस. केहू लइका के बात करे त ऊ कहसु का लइका का लइकी. कुल्हि भगवाने के बनावल ह. नइखऽ सुनले कहल जाला कि लइकी जनमें ले त दू खनदान जुटे के बात होले. लइका जनमेंला त घरके देवालि दरक जाले. अंगना में डड़वार उठे के तइयारी हो जाले. मास्टर क बड़की लइकी का बियाह में सगरे गांव से नेवता गइल रहे, जवन बेटी के बियाह के भारे ना मास्टर पर पड़े दिहलस. देखते-देखत अउरी दूनो लइकिन के बियाह मास्टर क दिहलन. घर वर बड़ा अच्छा खोजले रहलन.
समय पांखि लगा के उड़त रहे. एक दिन खबर आइलि का राघव मास्टर रिटायर हो गइलन. गांव भर में ई बाति फइल गइल. जे सुने ऊ मास्टर कीहें आके पूछे. बाद में एगो शनदार विदाई समारोह के आयोजन कइल गइल रहे. सभकरा घरसे भेंट आइल. केतने आदमी त समारोह में बोलत के मास्टर साहब के स्नेह क चरचा करत भोंकारि मार के रोवे लगलन. मास्टर सबके धीरज बन्हावत कहलन ”आइल गइल त संसार के नियम ह. हमनी का सभे एह नियम में बन्हाइल बा. स्कूल से विदा होत बानी रउरा मन से कहां विदा होत बानी. हमरा मनमे आ रउरा मन में हमनी का सदा बसल रहब जा. जब बोलाइब तब हम आइब. केतना दूर गांव बंटले बा. आ सांचो रिटायर भइला का बाद काज-परोज में त मास्टर अइबे करसु ओहू तरे जब मन अगुता त भागल उधरनपुर चल आवसु. लोग उनकर ओहितरे भाव करे जइसे पहिले सब करत रहे.
मास्टर गांव में आवसु जेही कीहे मन करे ओकरा कीहें भोजन के कढ़वा देसु बाकिर रहसु बत्तके बाबू के दुआर पर. चाह-पानी के बेवस्था उनकर ओहिजा परमानंद रहे. रिटायर भइला पर पेंशन मिले. ऊ दूनो बेकति खातिर बहुत रहे. मास्टराइन एतना किफायत कके खरच करसु कि ओहू में बच जा. जमीन जवन रहे तवन मास्टर तीनों लइकिन का नांवे करवा दिहलन. एहसे उनकर दयाद उनकरा पर बड़ा नराज रहलन. उन्हन खतिर राघो मास्टर ले खराब आ खनदान के दीया बुझावे वाला केहू दूसर ना रहे. बाकिर मास्टर का एकर कवनो चिन्ता ना रहे. ऊ अपना धुन में रमल रहलन. गांव में तनिको जीव घबड़ाय त उधरनपुर के रास्ता धरसु. कबों कबों मास्टराइनो आ जासु. शादी बियाह में त मास्टर साहेब परधान रहसु. का का जलपान में बनी, खाये में का का रही. भण्डार के बेवस्था कइसे रही, परोसे वाला कइसन रहिहन जवना से खाना जियान न होखे ई कुल्हि के बेवस्था में राघो मास्टर क भूमिका प्रमुख रहे. मड़वा में कवनो बात बिगरे ना एह पर उनकर विशेष ध्यान रहे. कवनो मुद्दा उठ जा त ओके हल करावे में ऊ जीव जान लड़ा देसु.
ओह दिन राघो मास्टर जिलेबा भउजी कीहें बइठल रहलन. एहर ओहर के बात होत तीरथ-बरत पर बतकही होखे लागल. भउजी कहली मास्टर साहेब ! रउरा त खुदे दूसरा के गियान देइला हमका समुझाईं. अनपढ़-गंवार हई बाकिर एतना जानीला कि ई दुनिया मोह माया ह. आपन करतब कइला का बाद एह मोह का बंधन से निकले के चाही. एह तइयारी में तीरथ एगो कड़ी हउवन स. तीरथ कइला से मन में विराग जनमेला. रउरो कुछ तीरथ क आईं. हम त इहे कहब ई कुल्हि मोह माया के बाजार छोड़ी. अब त राउर तीरथ करे के उमिरो हो गइल बा.
भउजी के बात सुनके राघो मास्टर का चेहरा पर एगो हल्लुक हंसी आइल फेनु कहे लगलन – रउरा ठीके कहत बानी हम ओकरा खिलाफ नइखी बाकिर आपके बतावत बानी कि हम ‘कन्या तीर्थ’ कइले हईं. तीन-तीन बेटिन के कन्या दान कइले हईं. शास्त्रन में लिखल ह कि –
तिस्त्र कन्या यथान्याय पालयित्वा निवेद्य च
न पिता नरके याति नारी वा स्त्री प्रसूयिनी.
अर्थात् जे तीन कन्याओं को विधिवत पाल-पोस कर उन्हें योग्य वर को ‘दान’ करता है. उसे नरक की प्राप्ति नहीं होती. मुझे गर्व है कि मैंने अपनी तीन बेटियों का दान दिया है. एतना कहला का बाद मास्टर साहेब का चेहरा पर एगो तेज चमक गइल, जवना में संतोष झलकत रहे. ऊ कहले एह तीर्थ कइला का बाद अब के तीर्थ करे. एहसे बड़हन तीर्थ कवनो नइखे. लोग कहेला कि बेटा उद्धार करेला हम एके सोच के तनिको चिन्तित नइखी. काहें कि अपना लइकिन पर हमरा गर्व बा. उन्हनी का हमार सबकुछ बाड़ी स. उन्हन बिना हम जीये के कल्पना ना क सकी.
राघव मास्टर कहलन – हमहूं रउरा से उहे कहलीं ह जवन हमरा मन में आइल ह. लइका-लइकी में हम कवनो फर्क ना करी. आ ई त भगवान के मरजी ह. ऊ ना जानत होखिहें कि बेटा ना भइला से एकर मुक्ति ना होई ? अगर एके जानत होइतन त बेवस्था करतन. ई कुल्हि आदमी के बनवल ह. भगवान के त जबरन घुसेड़ दिहल बा.
भउजी फेनु बिचहीं में टोकली, मास्टर जी, हमार ई ना विचार रहल. ओकरा पीछे एगो भावना रहलि ह. जमीन-मकान लइकिन का नावें तूं झटके में क दिहल. तोहार दयाद जनबे ना कइलन. अगर बात फूट गइल रहित त तोहके ऊ कबों ना लिखे दिहले रहतन स. एह बात के लेके बड़हन बवण्डर उठि गइल रहित. एह बात पर गांव भर उन्हन का साथे बा. गांव में कवनो दूसरा कुरी के लोग भा नवासा ना रहे दिही लोग. तूं अकेल पड़ जइब. ई सही बा कि कानूनी रूप से राउर पछ मजबूत बा बाकिर समाजो त कवनो चीज ह. ऊ नराजगी अबही आजो बा. हम चाहत रहलीं ह कि तीरथ का नाव पर कुछ दिन हटि जइतीं त मामिला ठंढा जाई. फेनु के केके पूछत बा.
मास्टर साहब हंसत कहलन – अरे हमार केहू कुछ ना करी. रउरा हमार हित-मीत बानी एही से हमार भलाई सोचत बानी. अबहीं बात होते रहे तबले एगो लइका आइल आ कहलस कि बत्तक बाबू बोलवले ह. मास्टर साहेब तुरते बत्तक बाबू का दुआर पर अइलन. बत्तक बाबू कहलन – हई छांगुर भई बइठल बाड़न. एह लोग में बंटवारा रउरा काहें नइखी करवा देत. कहत बाड़न कि कई दिन ले धउरत हई बाकिर मास्टर साहब के मोके नइखे लागत.
राघो मास्टर कहलन – बत्तक बाबू उधरनपुर में कवनो परिवार अलगा होला त ना जानी काहें हमार मन दुखित हो जाला. पूरा गांव एक परिवार बा एह में कवनो टूटन हमके नीक ना लागे बाकिर जब चलावं नइखे त हम बटवारा त कराइये देव. चलऽ छांगुर लट्ठा आ जरीब लेले चलिहऽ. लट्ठा-कठा होखी तवन जोड़ घटाके निकाल देब. छांगुर के लेके राघो मास्टर बंटवारा करावे चल गइलन.
ओह दिन पूरा उधरनपुर में कोहराम मच गइल रहे. सबेरे मुनेसरा खबर लियउवे कि राघो मास्टर मू गइलन. काल्हु साझ ले ठीक रहले ह. खाना खाके राति के सुतुवन त मस्टराइन से कहत रहुवन उधरनपुर गइले कई दिन हो गइल बा. काल्हु ना होखे त तूहूं चल. मास्टराइन हामी भर दिहुवी. आज सबेरे जब मास्टर साहेब ना उठलन हा त ऊ जगावे गइली ह. मास्टर साहेब पांचे बजे उठ जात रहलन ह. जब झकझोर के उठउवी त मास्टर साहेब क मूंडी एक ओर लटकि गइल रहुवे. सुतले में उनकर प्राण शरीर छोड़ दिहले रहुवे. गांव के लोग राघो मास्टर का गांवे पर उनका घरे पहुंच गइल. कई अदमी आ मेहरारू भोंकार मारि के रोवत रहुए.
राघो मास्टर के लाशि टिकठी पर कफन ओढ़ाके सुतावल रहुवे. क्रिया कर्म करे से, दाग देबे से देयाद इनकार क देले रहुवन स. दयादन के कहनाम रहुए कि लाश हमनी का श्मशान घाट पहुंचा देइब जा बाकिर मुखाग्नि हमनी का ना देइब जा. मास्टराइन रोवत सुसकत लोगन से हथजोरिया करत रहुवी बाकिर केहू तनिको ना पसिजुवे. सब सोचमें रहुवे कि का होई. एही बीच में उनकर तीनों बेटी, दमाद एगो वकील साहब का साथे चहुँपले. वकील साहब कहलन कि राघो मास्टर के अंतिम इच्छा रहल ह. हम ओके सुना देत बानी ओही का अनुसार किरिया कर्म होखी. वकील साहब पढ़े लगले – ‘हम राघवेन्द्र प्रताप पूरा होशोहवास में लिख रहल बानी कि हमरा मुअला पर हमरा मुंहे आगि हमार बेटी दमाद दीहे. खासतौर पर ई काम छोटकी बेटी आ दमाद का जिम्मा सौंपत बानी. बाकी क्रिया कर्म हमार दूनो बेटी दमाद करिहें. दयाद लोग हमार लाश मत छुई. हमरा कवनो पछतावा नइखे. बेटिन पर हमरा गर्व बा.’
वकील साहब पढ़ि के चुपा गइलन. इहे भइबो कइल. राघव मास्टर क लोक परलोक दूनो पूरा भइल. पुरान रूढ़ि तूरि के नया बिचार के स्थापना का सांथ.
पिछला कई बेर से भोजपुरी दिशा बोध के पत्रिका “पाती” के पूरा के पूरा अंक अँजोरिया पर् दिहल जात रहल बा. अबकी एह पत्रिका के जनवरी 2012 वाला अंक के सामग्री सीधे अँजोरिया पर दिहल जा रहल बा जेहसे कि अधिका से अधिका पाठक तक ई पहुँच पावे. पीडीएफ फाइल एक त बहुते बड़ हो जाला आ कई पाठक ओकरा के डाउनलोड ना करसु. आशा बा जे ई बदलाव रउरा सभे के नीक लागी.
पाती के संपर्क सूत्र
द्वारा डा॰ अशोक द्विवेदी
टैगोर नगर, सिविल लाइन्स बलिया – 277001
फोन – 08004375093
ashok.dvivedi@rediffmail.com
33 total views, 2 views today


text:
भोजपुरी सिनेमा के स्टार आ गोविन्दा के भाँजा विनय आनन्द विनय दर्शना आर्ट्स का बैनर में बने जा रहल जाबाँज जिगरवाले में नेपाली अदाकारा पुजोना प्रधान का साथे आँख लड़ावत नजर अइहें. फिल्म में इंसपेक्टर के भूमिका करत विनय आनन्द आ पुजोना के जबरदस्त लव एंगल देखावल जा रहल बा एह फिल्म में. एह खूबसूरत जोड़ी पर कइ गो कमाल के गाना आ रोमांटिक दृश्य फिल्मावल गइल बा एहमें. दुनु के ठुमका आ मटकल दर्शक के रोमांचित कर दीहि.
दीपक अधिकारी आ लीलाधर नुपानी निर्मित एह फिल्म के निर्देशन निर्मल केसरी करत बाड़े आ विनय आनन्द आ पुजोना प्रधान का साथ खास किरदारन में विराज भट्ट, सुशील सिंह, सोनाली जोशी वगैरह बा लोग. लेखक संतोष मिश्रा आ गीत संगीत अशोक कुमार दीप के ह. फिल्म एही महीना रिलीज होखे जा रहल बिया.
(स्रोत : प्रशान्त निशान्त)
20 total views, 2 views today


text:
कालाबाजारी करे वालन पर भइल छापामारी
भोजपुरी समय, ध्रमेंद्र पांडेय, मशरख(सारण): कोरोनी वायरस से फइलल महामारी से बचाव खातिर बुधवार के रात 12 बजे से पूरपा देश में लॉकडाउन के घोषणा के बाद जहां-तहां जरुरी सामान के कालाबाजारी के संभावना के देखत आज सबेरहीं छपरा के मशरक थाना के सीओ ललित कुमार सिंह आ बिहार सराकर के मार्केटिंग अधिकारी अमरेन्द्र कुमार सिंह मशरख में कालाबाजारी करे वाला दोकानदारन पर कार्रवाई कइलें। एह दौरान मशरख सब्जीमंडी में दलबल के संगे ई दूनू अधिकारी छापामारी कइलें। एह दौरान मशऱख में आलू पियाज के थोक व्रिकेता शंभू प्रसाद छापामारी के डर से आपन दोकान बंद क屧ऽ के भाग गइले। ओहिजा प्रशासन के कहनाम बा कि एह समय में कालाबाजारी करे वाला लोगन पर प्रशासन का डंटा चली आ सख्त से सख्त कार्रवाई होखी।


text:
बिहार
- पटना मेडिकल कॉलेज के स्थापना दिवस के सत्तासीवां समारोह के संबोधित करत मुख्यमंत्री नीतीश कुमार कहलन कि पटना मेडिकल कॉलेज अस्पताल के स्वायतशासी संस्थान बनावल जाई.
- राज्य वन प्राणी परिषद के बइठक में राजगीर में चिड़ियाघर बनावे के आ राजगीर आ मंदार पर्वत से रोहतास पर्वत का बीच रोप वे बनावे के फैसला लिहल गइल. साथही वाल्मीकि नगर बाघ परियोजना विकसित करे, गिद्ध आ डाल्फिन के बचावे आ नीलगाय से फसल बचावे पर चरचा कइल गइल.
- भारतीय प्रेस परिषद के अध्यक्ष मार्केण्डय काटजू बिहार सरकार पर पत्रकारिता के स्वतंत्रता प्रभावित करे के आरोप लगवले. दोसरा तरफ नीतीश !ह आरोप पर कुछ नइखन बोलत जबकि विपक्ष हमलावर हो गइल बा. एह मसला के जाँच करवावे के माँग कइलसि राजद आ कांग्रेस.
- पश्चिम चंपारण के चौतरवा इलाका के लक्ष्मीपुर गाँव में शनिचर के भइल भयंकर अगलगी में सौ से बेसी घर जर गइल आ कई गो मवेशियन के जरला से मौत हो गइल.
- रोहतास के काराकाट इलाका में शनिचर का दिने गुडपा गाँव के एगो किसान के अपने बंदूक साफ करे का दौरान गोली चल गइला से मौत हो गइल.
उत्तर प्रदेश
- राज्य में छठा दौर के चुनाव वाला इलाकन में आजु साँझ से प्रचार के काम बंद हो जाई. एह दौर के मतदान अठाईस फरवरी के होखे वाला बा.
- एनआरएचएम घोटाला में सीबीआई के छापा के दौर जारी बा. काल्हु तेईस गो मुख्यचिकित्साधिकारियन का घर पर छापा मारल गइल. एहमें बलिया के सीएमओ रहल कृष्णमुरारी तिवारिओ के घर रहल. अनेके सीएमओ लोगन के हिरासत में लिहल गइल बा बाकिर कृष्णमरारी तिवारी छत से कूद के भाग निकललन. पुलिस अब उनुका के खोजे में लागल बिया.
- गोरखपुर के सहजनवा इलाका में एगो परिवार के मरद मेहरारू अपना दु गो लड़िकन का साथे रेल का आगा कूद के जान दे दिहलन. एकर कारण के अबही पता नइखे लागल.
देश
- केरल पुलिस के विशेष जांच दल इटली के जहाज एनरिका लैक्सी पर हथियारन के तलाशी के काम आजु फजीरे पूरा कर लिहलसि. तलाशी काल्हु साँझ के शुरू भइल रहे. एह दौरान इटली के दू गो बैलिस्टिक विशेषज्ञो मौजूद रहले. मिलल सामान के चार गो बक्सा में सीलबंद कर लिहल गइल बा. पुलिस आयुक्त के कहना बा कि पूछताछ पूरा हो गइला पर जहाज के छोड़ दिहल जाई.
- अमरनाथ तीर्थयात्रियन के अब पंजीकरण के समय चिकित्सा प्रमाण-पत्र देबे के पड़ी कि ऊ एह यात्रा लायक स्वस्थ बाड़े. एह साल ३७ दिन के अमरनाथ यात्रा २५ जून से २ अगस्त ले चली.
दुनिया
- अफगानिस्तान में नैटो के नेतृत्व वाली अंतर्राष्ट्रीय सेना अपना दू गो अधिकारियन के गृहमंत्रालय भवन का भीतर भइल हत्या का बाद अपना सलाहकारन के वापिस बोलवा लेबे के फैसला कइले बिया. कहल गइल बा कि हत्यारन के पकड़े में कवनो कोर कसर ना छोड़ल जाई.
- सीरिया में आजु नया संविधान खातिर जनमत संग्रह करावल जात बा. विपक्ष एकर बहिष्कार करे के एलान कइले बा.
- इस्राइल के प्रधानमंत्री बेंजामिन नेतनयाहू कहलन कि ईरान के परमाणु कार्यक्रम पर अंतर्राष्ट्रीय परमाणु ऊर्जा एजेंसी के ताजा रिपोर्ट एह बाति के पकिया सबूत बा कि ईरान अंतर्राष्ट्रीय समुदाय के अनदेखी करत आपन परमाणु कार्यक्रम चालू रखले बावे.
- एगो अमरीकी ड्रोन विमान अफगानिस्तान सीमा का नियरा उत्तर पश्चिम पाकिस्तान के कबायली जिले में काल्हु दुर्घटनाग्रस्त हो गइल. दुर्घटना तकनीकि कारण से भइल.
- पाकिस्तानी अधिकारी काल्हु एबटाबाद के ओह मकान के गिरा दिहले जहाँ ओसामा बिन लादेन मार गिरावल गइल रहे.
- दक्खिन अफ्रीका के राष्ट्रपति रहल पंचानबे साल के नेल्सन मंडेला के पेट का बेमारी का चलते अस्पताल में भर्ती करावल गइल बा.
- काल्हु शनिचर का दिने यमन में राष्ट्रपति चुनाइल मंसूर हादी के शपथ लिहला का बाद भइल एगो आत्मघाती बम विस्फोट में २६ गो सैनिक मरा गइले आ अनेके घवाहिल हो गइले. हादसा राष्ट्रपति परिसर के प्रवेश द्वार के बहरी भइल.
शिक्षा
- यूपी के टीईटी घोटाला के आरोपी माध्यमिक शिक्षा परिषद के निलंबित निदेशक संजय मोहन पर गैंगस्टर लगा दिहल गइल बा. ऊ पहिलही गिरफ्तार बाड़े. एह मामिला में सनइला का संदेह में परिषद के सचिव उषा त्रिपाठी के कुछ दिन पहिले पद से हटा दिहल गइल बा.
- पटना विश्वविद्यालय का सीनेट में रोजाना करीब एक करोड़ रुपिया के घाटा वाला बजट पेश कइल गइल. सीनेट का मंजूरी का बाद एकरा के सरकार का लगे भेजल जाई. सीनेट का बईठका का बाहर छात्र संगठन छात्र संघ बहाली खातिर प्रदर्शन कइले.
- बिहार मैट्रिक परीक्षा के चउथको दिने सैकड़न परीक्षार्थियन के नकल करत पकड़ के निष्कासित कर दिहल गइल. रोहतास में तीन गो परीक्षार्थियन के निकालल गइल बा.
खेल
- लंदन ओलम्पिक क्वालिफायर के फाइनल में भारतीय महिला हॉकी टीम दक्खिन अफ्रीका से १-३ से हार गइल आ लंदन ओलम्पिक खेले के ओकर सपना टूट गइल. पुरूष हॉकी का फाइनल में आजु भारत के मुकाबला फ्रांस से होखे वाला बा.
- तिकोनिया एकदिना क्रिकेट प्रतियोगिता में आजु सिडनी में भारत ऑस्टे्रलिया से खेलत बा. आस्ट्रेलिया भारत के २५३ रन के निशान दिहले बा. बाद में खेले उतरल भारत लिखत घरी चार विकेट का नुकसान पर अट्ठासी रन बनवले बा. सहवाग, तेंदुलकर, विराट कोहली आ गौतम गंभीर आउट हो चुकल बाड़े. फाइनल में पहुंचे खातिर भारत के आजु के मैच आ २८ फरवरी से श्रीलंका से होखे वाला मैच जीते के पड़ी. आजु वाला मैच हारे के पूरा अनेसा बन गइल बा.
- डब्ल्यूटीए दुबई ओपन टेनिस के महिला सिंगल्स खिताब पोलैंड के एग्नियेस्का रादावांस्का जीत लिहली. महिला डबल्स में सानिया मिर्जा आ येलेना वेसनीना के जोड़ी फाइनल में हार गइल.


text:
संवत २०७३ अषाढ़ अन्हरिया पख के रात क समय बा सगरो आसमान में बदरी घेरले ह तनिकों देखात नइखे , हवा सिहरा देत बा । हल्की झींसी पडै़ लगल ह , हवा चहूँ ओर सांय सांय करत बा । पुरा गोपालपुर गॉव नींद मे सुतल ह ,लेकिन हमरे आंखी मे नींद कहॉ ? अब पहिले जइसन गाव ना रहल । ई बात ना ह कि गॉव विकास ना भइल । परमुख बाबा राजनाथ के परयास से गॉव मे पिच रोड़ ,खरंजा, पा० स्कूल बा सोसाईटी क गोदाम बा पंचायत भवन हउवे , बिजली ह, कुल बाडै लेकिन गवुआँ गुलजार ना लगेला । जैसन लगत बा कि एकर आत्मा मर गइल ह । भायप भाव दरक गयल ह , उदयी भाई जिनगी भर खटलै लेकिन भाई के का कही भतीजन क नजर मोटाय गईल , मुरारी कक्का क सोने जैसन काया चिन्ता फिकिर मे संवरा गइल । पुरनकन के पीढी क रहन सहन ताव तेवर बिला गइल ह ।गॉव क नवहा संवाग कट्टा , अध्धा अउर पाउच मे मस्त हउए। ठकुराने क खेती भहरा गइल ह, मजुर धतुर अब मिलत ना हउए । उपर से ई सरकारी कहर ऱोजै डीजल पेट्रेाल क दाम सरकार बढ़ा देत बा ।जोताई मंहग हो गइल। बरधा बछरू रखब अब सपना हो गईल ह । अउर त अउर इ समाचार सुनात ह की बम्बई से यूपी बिहार वाले भगावल जात हउए । सबितरा भौजी अउर सुखदेयी रताईन जार बेजार रोअत हई । ईनके रोअले बन क पतई झरत हउवे ।संझा बेरा के चाय सुडकत केशरी चच्चा के आंख भर आइल । ए बार जोन्हरी (मकई) क फसल अच्छी रहल ,लेकिन घड़रोज कुल खेत दहल देहनै सन । हाय ई मजबुरी , न सरकार नील गाय के पकडति ह ,न आपन संस्कार पशु हत्या करल चाहेला । गांव क बिरहा , कंहरवा मर गइल ह । कजरी क धुन हेराय गइल ह । लगत ह बादर, बरसत ना हउए सिसकत हउए , रोअत हउए। हर – बरधा , फरसा – कुदार वाला किसान धरती पुत्र ना हउए । आज गॉव जाति अउर पार्टी मे बटल हउए । रिस्ता नाता सब बिखर गइल ह । गॉव के मौत पर अषाढ़ क इ बादर बरसत ना ह बल्कि मरसिया बॉचत ह।
– डॉ० ऋचा सिंह
एसोसिएट प्रो० हरिश्चन्द्र पी० जी० कॉलेज ,
वाराणसी


text:
लियोनार्डो डा विंची
लियोनार्दो दा विंची इटली के एगो पॉलीमैथ, मने की बहुत सारा कला जाने वाला, व्यक्ति रहलें। उनकर जनम विंसी नाँव की गाँव में भइल जेवन उनकी नाँव में जुडल बाटे।
लियोनार्डो के अपनी जमाना के लगभग सारा ज्ञान आवे आ ऊ लगभग हर कला में निपुण रहलें। उनके सभसे ढेर प्रसिद्धी मिलल पेंटर की रूप में आ उकार सभसे परसिद्ध कलाकृति मोनालिसा हवे।
जीवनी[संपादन करीं]
लिओनार्दो दा विंची के जन्म इटली के फ्लोरेंस प्रदेश के विंचि नाम के गांव मे भइल रहे। ई गांव के नाम पे इनकर कुल के नाम पडल। ई अवैध पुत्र रहन। शारीरिक सुंदरता अऊरी स्फूर्ति के संगे इनकर स्वभाव के मोहकता, व्यवहारकुशलता औरी बौद्धिक विषयों में प्रवीणता के गुण रहे।
लेओनार्डो छोट उम्र से ही विविध विषयों के अनुशीलन प्रारंभ करले रहन, लेकिन ऐकरा में से संगीत, चित्रकारी ओरी मूर्तिरचना प्रधान रहे। इनकर पिता इनकरा के प्रसिद्ध चित्रकार, मूर्तिकार ओरी स्वर्णकार, आँद्रेआ देल वेरॉक्यो (Andrea del Verrochio), के पास काम सिखाए ले गइलन ओरी उनकर छत्रच्छाया में रह के काम करत रहन ओरी ऐकरो तत्पश्चात् मिलान के अमीर लुडोविको स्फॉत्र्सा (Ludovico Sforza) की सेवा में चल गइलन, जहाँ इंकरा के विविध काम में सैनिक इंजीनियरी ओरी दरबार के भव्य समारोहों के संगठन भी सम्मिलित रहन। यहजा रहते हुए उह दो महान कलाकृतियाँ, लुडोविको के पिता की घुड़सवार मूर्ति ओरी "अंतिम व्यालू" (Last Supper) शीर्षक चित्र, पूरी कइलन। लुडोविको के हार के बाद, सन् 1499 में, लेआनार्डो मिलान छोड़कर फ्लोरेंस वापस आ गइलन, जहाँ ई अन्य कृतियों के सिवाय मॉना लिसा (Mona Lisa) शीर्षक चित्र तैयार कइलन। ये चित्र ओरी "अंतिम व्यालू" नामक चित्र, इंकर महत्तम कृतियाँ मनाल जाला। सन् 1508 में फिर मिलान वापस आके, ओहिजा के फरासीसी शासक के अधीन ये चित्रकारी, इंजीनियरी ओरी दरबारी समारोहों की सजावट और आयोजनों की देखभाल का अपना पुराना काम करत रहन। सन् 1513 से 1516 तक रोम में रहे के बाद इंकरा फ्रांस के राजा, फ्रैंसिस प्रथम, आपन देश ले गइलन और अंब्वाज़ (Amboise) के कोट में इंकर रहे के पइंतजाम कर देलन। येहजे ये अंतिम सांस लेलन।
काम[संपादन करीं]
लेओनार्डो औरी यूरोप के नवजागरणकाल के बहूते कलाकारों में ये अंतर बा कि विंचि ने प्राचीन काल में कलाकृतियों की मुख्यत: नकल करे में समय नईखन बिताइले। उह स्वभावत: प्रकृति के अनन्य अध्येता रहन। जीवन के इंकर चित्रों में अभिव्यंजक निरूपण की सूक्ष्म यथार्थता के सहित सजीव गति ओरी रेखाओं के प्रवाह का ऐसा सम्मिलन पाया जाला की जयसे ऐकर पहिले के कोई चित्रकार में न मिलेला। ये पहले चित्रकार रहन, जे ये बात का अनुभव कइलस कि संसार के दृश्य में प्रकाश ओरी छाया का विलास ही सबसे अधिक प्रभावशाली ओरी सुंदर होला। इहेखातिर ये रंग ओरी रेखाओं के साथ साथ एकरा के उचित महत्व देलन। असाधारण दृश्य ओरी रूपों ने इंकरा के हमेशा आकर्षित ककइलश ओरी इंकर स्मृति में जगह पहले। ये वस्तुओं के गूढ़ नियम ओरी करण के अन्वेषण में लागल रहत रहन। प्रकाश, छाया ओरी संदर्श, प्रकाशिकी, नेत्र-क्रिया-विज्ञान, शरीररचना, पेशियों की गति, वनस्पतियों की संरचना ओरी वृद्धि, पानी की शक्ति तथा व्यवहार, ये सब नियमों ओरी बहुते येहे प्रकार के बातों के खोज में इंकर अतृप्त मन लागत रहे।


text:
हरमुनिया
हरमुनिया, हारमोनियम या पेटी एक ठो बाजा हवे जेह में भाथी चला के हवा पंप कइल जाला आ पत्ती नियर बटन सभ के दबावे पर हवा अलग-अलग पाइप से निकले ले जिनहन में धातु के पातर पत्ती (रीड) लागल होला जेकरे कंपन से अलग-अलग सुर के आवाज निकले ला।
हरमुनिया मूल रूप से बिदेसी बाजा हवे, वास्तव में ई पंप ऑर्गन के एक ठो प्रकार हवे, जे भारतीय संगीत में अब अतना समाहित हो चुकल बा की ई भारतीय बाजा सभ में बहुत महत्वपूर्ण मानल जाला। लगभग हर तरह के शास्त्रीय, उप-शास्त्रीय या लोगगीत के गवैया लोग गायकी के साथ सहजोगी बाजा के रूप में एकर इस्तेमाल करे ला।


text:
मौर्य टीवी अपना कार्यक्रम का श्रृंखला में एगो अउरी धारावाहिक जोड़े जा रहल बा ‘‘सास बहू और वो’’. एह धारावाहिक के शुभ मुहूर्त पिछला दिने मौर्या टीवी के राजनीतिक सम्पादक नवेन्दू नारियल फोड़के करवलन. ई एगो कॉमेडी ‘‘जौनर’’ के सीरियल ह जवना में सास-बहू के खट्टा-मीठ संबंधन पर पड़ोसिन के तीत छौंक देखे के मिली. एह धारावाहिक में मुख्य भूमिका मेघा, सुषमा श्रीवास्तव, राजा, संगीता रमण, शैलेश जमैया, निवेदिता झा, अउर आनंदिता झा निभावत बाड़ी. निर्माता-निर्देशक हउवे मणिकान्त.
मुहूर्त स्थल पर मौर्य टीवी परिवार से जुड़ल सुनील पाण्डेय, प्रेम कुमार, अमिताभ श्रीवास्तव समेत बहुते कलाकार मौजूद रहले.
(स्रोत – रंजन सिन्हा)
32 total views, 2 views today


text:
भारतीय शेयर बाजार पिछिला कई महिना से एकसुआहे तेजी के रुझान पकड़े बा। 23 मार्च 2020 के सबसे निचिला स्तर से अबले शेयर बाजार के सूचकाँक सेंसेक्स अउरी निफ्टी-50 बढ़ि के लगभग दूगुना हो गइल बा। बाकिर एह तेजी के संगही बाजार में दैनिक आ साप्ताहिक अस्थिरता बहुत अधिक बढ़ि गइल बा। बिना स्पष्ट कारन के कहियो बाजार कई प्रतिशत गिर जाता अउरी ओही दिने भा अगिला दिने बाजार फेर से कई प्रतिशत बढ़ि जाता।
उदाहारण खाती 18 मार्च के बीएससी सेन्सेक्स 623 अंक के गिरावट के संगे 1.3 प्रतिशत गिर के 48,417.63 अंक पऽ बन्द भइल। अगिला दिने 19 मार्च के बीएससी सेंसेक्स 834 अंक के तेजी के साथे 1.72 प्रतिशत बढ़ि के 49,298.29 पऽ बन्द भइल। 20 मार्च के सेंसेक्स फेर 393.83 अंक के तेजी के साथे 0.8 प्रतिशत बढ़ि के 49,792 पहुँच गइल बा। इहे हाल एनएससी निफ्टी-50 के बा। 18 मार्च के निफ्टी-50 14,228.4 पऽ बंद भइल अउरी 20 मार्च के 14,644.7 अंक पऽ बन्द भइल। पिछिला तीन दिन में सेंसेक्स 2.83 प्रतिशत जबकि निफ्टी 2.93 प्रतिशत बढ़ि गइल बा।
भारतीय अर्थव्यवस्था में पिछिला कुछ महीनन में आश्चर्यजनक रुप से तेजी से सुधार भइल। वित्तीय वर्ष 2020-21 में कोरोना वायरस के शॉक के बाद उम्मीद से बढ़िया रिकवरी के संभावना बा अउरी उम्मीद बा भारतीय अर्थव्यवस्था में वित्तीय वर्ष 2021-22 में ‘वी’ शेप्ड रिकवरी होई और ई रिकवरी उम्मीद से बहुत अधिका हो सकेला। हालांकि ‘वी’ शेप्ड रिकवरी सुधार के देखावाले बाकिर पहिले के तुलना में एगो छोट बेस पऽ; ना कि पिछिला उँचाई के तुलना में। एसे ‘वी’ शेप्ड रिकवरी अक्सर आशावाद संभावना के दर्शावेला।
ई मानल जाला कि शेयर बाजार भविष्य के हिसाब से रुख करेला बाकिर ई भारतीय अर्थवुअवस्था में रिकवरी एतनो अधिका नइखे कि अर्थ्व्यवस्था में होखे वाली कमाई सेंसेक्स के प्राइस टू अर्निंग के 34.42 गुणांक आ प्राइस टू बुक वैल्यू के 3.39 गुणांक के सपोर्ट कऽ सके। ई दून्नु गुणांक अपेक्षा से बेसी अधिक बा। एसे ई समय निवेशकन खाती सम्हारी के चले वाला बा।


text:
ट्रमोंटेन
ट्रमोंटेन (अंगरेजी: Tramontane) भूमध्य सागरीय क्षेत्र में उतरही, मने कि उत्तर दिसा से आवे वाली, हवा के क्लासिकल नाँव हवे। ई लैटिन भाषा से आवे ला जेकर अरथ होला परबत पार के हवा (एल्प्स पहाड़ के संदर्भ में)। मुख्य रूप से इटली में ऐल्प्स परबत के उत्तर से आवे वाली ई एगो लोकल हवा हवे। इटली के अलावा ई स्पेन, स्लोवेनिया आ क्रोएशिया में ट्रमोंटाना, फ़्रांस में त्रमोंतें, आ ग्रीस (यूनान में) ट्रामोंटाना कहल जालीं।
एकरे अलावा ई आम जनभाषा में उत्तर से आवे वाला कौनों भी चीज खाती ई नाँव एह इलाका में इस्तेमाल हो सके ला।


text:
एक बेर फेर सजी गीत गवनई के मंच, आपन कला देखइहें बिहार, यू॰पी॰ आ झारखण्ड के सुरवीर. ई शो देखल जाई 3 फरवरी से ‘महुआ टी॰वी॰’ पर. ‘सुर संग्राम’ के दू गो शानदार सीजन का बाद महुआ टी॰वी॰ ले के आइल बा ‘सुरो का महासंग्राम’ आ फेर देश के उभरत गवनिहारन का बीच एगो जंग मची. देश के 5 राज्यन में कुल एक दर्जन शहरन में करावल आडिशन में करीब 50 हजार प्रतिभागी शामिल भइल रहले. ओही में से चुनल 36 गायकन के फौज उतरी ‘सुरो का महासंग्राम’ में.
भोजपुरी सभ्यता आ संस्कृति से जुड़ल गीत-गवनई का साथही पोपुलर फिल्मी गीतन आ पारंपरिक लोक गीतन के सुने के मौका मिले जात बा दर्शकन के. पहिला दू दिन, 3 आ 4 फरवरी के दर्जन भर शहरन में करावल आडिशन के झलकी देखावल जाई. एह शो के एंकर बनावल गइल बाड़े मनोज तिवारी मृदुल जे मंच पर भगवान कृष्ण का भूमिका में होखीहें आ तीनो राज्यन के प्रतिभागियन के जंग सम्हारे के काम करीहें.
बतौर जज रहीहे मशहुर लोक गायिका कल्पना आ भोजपुरी सिनेमा के सदाबहार अभिनेत्री ‘नंदिया के पार’ के गुंजा साधना सिंह. शो के निर्माण मशहूर फिल्म निर्माता अभय सिन्हा के कंपनी यशी फिल्म्स कइले बिया.
‘सुरों के महासंग्राम’ शो के समय रही हर शुक आ शनिचर के रात आठ बजे से.
(महुआ टीवी के पीआरओ प्रशांत निशांत के रपट)


text:
कुछ दिन से देखत बानी कि अँजोरिया के पाठक पाठिका लोग के टिप्पणी नइखे आवत. हालांकि केहू के टिप्पणी पर रोक नइखे लगावल गइल. बस कुछ अनेरिया लोगन के अनेरे के कमेंट डिलीट कइला से परेशान होके सोचनी कि जरुरी कर दीं कि लोग कमेंट लिखे से पहिले अँजोरिया पर लॉग इन कर लेव. बुझात बा कि या त लोग के आपन पासवर्ड याद नइखे भा लोग जहमत नइखे उठावल चाहत. ओने अनेरिया कमेंट में कवनो कमी नइखे आइल.
चलीं आजु से ऊ प्रतिबन्ध उठा लिहल गइल बा. बाकिर हर कमेंट के प्रकाशित करे से पहिले देखल जरुर जाई आ अनेरिया कमेंट ओह बाधा के पार ना कर पाई.
राउर,
प्रकाशक संपादक,
अँजोरिया
100 total views, 5 views today


text:
बहुत पहिले एगो चुटकुला पढ़ले रहीं. गाँधी जी मर गए, नेहरू जी मर गए, मेरी भी तबियत खराब चल रही है. पता नहीं इस देश का क्या होगा? आजु काल्हु कुछ अइसने भाव मन में आवत रहत बा. आजु जब ई लिखत बानी त कार्तिक पूर्णिमा के नहान खातिर लोग के हुजूम गंगा का तरफ बढ़ल जात बा. ठवें ठाँव शिविर लगा के सहायता के अनाउंस होखत बा. कवनो शिविर से भोजपुरी में बात नइखे कहल जात. सभे हिंदी में अनाउंस कइले जात बा. आ ई बलिया हऽ जहाँ हर केहू भोजपुरी समुझेला, बोल बतिया सकेला. एहिजा हिंदी मे बोले बतियावे के कवनो खास दरकार ना होखे के चाहीं. बाकि तबहियो लोग हिंदी कूंचत बा. भोजपुरी के नाम पर काम करे वाला लोगो आपन सगरी कार्यक्रम, भाषण, बयानबाजी, लेख, विज्ञप्ति सब कुछ हिंदिए में देत लिखत बोलत बा. सभे चाहत बा कि भोजपुरी के संविधान के अठवीं सूची में शामिल कर लिहल जाव.
धरातल पर देखला का बाद त इहे लागत बा कि ओहू लोग के भोजपुरी से कवनो मतलब नइखे. बस भोजपुरी का नाम पर आपन नाँव, धंधा चमकावे के, भोजपुरी का नाम पर सेवा करे का बहाने मेवा खाए के भूख बा. ना त आरा, छपरा, बलिया में भोजपुरी के ई दुर्गत ना होखे के चाहत रहुवे. बा कवनो कोशिश कवनो आंदोलन एह ला कि आईं भोजपुरी जियल जाव, भोजपुरी में बोलल बतियावल जाव, भोजपुरी में लिखल पढ़ल जाव, नेवता वाला कार्ड भोजपुरी में छापल छपावल जाव ? ना.
सोचीं त एक बात साफ हो जाई कि भोजपुरी बोले, लिखे पढ़े के काम गँवारन जाहिलन के मान लिहल गइल बा. पढ़ल लिखल श्लील लोग एह “अश्लील” भाषा के सुधारे श्लील बनावे का कोशिश में लागल बा आ उहो हिंदी में काम करत बा. साँच कहीं त भोजपुरी के सबले बड़का दुश्मन हमरा नजर में हिंदी बिया. सरकारो हिंदी साहित्यकारन से जानल चाहत बिया कि भोजपुरी के संवैधानिक मान्यता मिलला के असर हिंदी पर का पड़ी? तब के गृह मंत्री संसद में त बयान दे दिहलें कि भोजपुरी के जल्दिए मान्यता दे दिहल जाई बाकिर जवन पत्रक हिंदी साहित्यकारन लगे भेजल जाए के बात कहल जात बा वइसनका कवनो पत्रक भोजपुरी के कवनो साहित्यकार का लगे, कवनो प्रकाशन का लगे नइखे भेजल गइल. बाकिर एकर दोष हम सरकार के ना देब. असल दोष हमनी के बा जे भोजपुरी के सकरले बिना ओकरा के सम्मानित करे के नौटंकी में लागल बा. हँ हम त नौटंकिए कहब ओह सगरी प्रयास के जवन भोजपुरी में ना हो के भोजपुरी का नाँव पर कइल जात बा.
अब आईं भोजपुरी के प्रकाशन पर. कवन कवन नियमित प्रकाशन बा भोजपुरी में? बलिया से छपे वाली “पाती” आ कोलकाता से छपे वाली “भोजपुरी माटी” के अलावा कवनो दोसर नाम हमरा नइखे मालूम. रउरा पूछ सकीले कि हम हई के जेकरा लगे सगरी जानकारी होखल जरूरी होखो? बात सही बा. बाकिर आपन बड़ाई खुद करे के पाप करतो अतना त कहबे करब कि रोज कुछ ना कुछ भोजपुरी में प्रकाशित करे वाला गिनती के लोगन में से एगो हमहूं हईं. दुनिया भर में नेट का माध्यम से भोजपुरी में अतना काम केहू नइखे करत जबकी ढेरे लोग बा जिनका लगे हमरा से बेहतर संसाधन, ज्ञान, आ समूह बा. ओह लोग के एह पर अउरी जोर शोर से काम करे के चाहीं. हम त लँगड़ी गईया के अलगे बथान वाला अंदाज में काम करीले. ना तीन में हईं ना तेरह में. बाकिर ओह लोग के का कहीं जे ई काम बेहतर कर सकेला बाकि करत नइखे?
आजु जब सगरी दुनिया तेजी से इंटरनेट मोबाइल का सहारे आपन बात कहे में लागल बिया भोजपुरी साहित्यकार एह काम में बहुते पीछे बाड़े. हम ओह लोग के बहुत दोस ना दे सकीं काहे कि ऊ पुरनका जमाना के लोग ह, जे कागज पर कलम से लिखल जनले बा की बोर्ड पर खटपट करत आपन बात लिखला के आदत नइखे पड़ल. बाकिर जब आजु हिंदी में हजारन ब्लॉग बाड़ी स, भोजपुरी ब्लॉग खोजलो नइखे भेंटात. भोजपुरी के जाहिलन के भाषा बना के राख दिहले बा लोग. गाँव जवार, खेत खरिहान, आटा पिसान से बहरी नइखे निकलत लोग. अगर भाषा के जियवले राखे क बा त भोजपुरी में हर तरह के लेख, हर तरह के प्रकाशन के जरूरत बा. जिनिगी के हर अंग पर भोजपुरी में लेखन सामने आवे क चाहीं. बढ़िया किताबन के भोजपुरी अनुवाद आवे क चाहीं. बुतड़ुवन ना वर्ण परिचय के किताब सामने आवे क चाहीं. भोजपुरी में प्री स्कूल नर्सरी खुले के चाहीं.
बाकिर ई सब करी के? केकरा फुरसत बा भोजपुरी में भोजपुरी ला काम करे के? सभे लागल बा भोजपुरी का नाँव पर आपन हित साधे में. साधी सभें. ऊ दिन दूर नइखे जब ना रही बाँस ना रही बाँसुरी. भोजपुरी के श्लील बनावल एहू ला जरूरी बा कि जवन गँवार, ड्राइवर, खलासी, मजदूर, रिक्शावाला आजु भोजपुरी गीत गवनई में आपन मन बहलावत बाड़ें ओकनियो से भोजपुरी के दूर कर दिहल जाव. जे श्लील बा से भोजपुरी पढ़ी लिखी बोली ना आ जे अश्लील बा ओकरा से भोजपुरी के नैसर्गिक रूप छीन लिहल जाव. तब पता ना के रह जाई भोजपुरी के नाँव लेवा? तब सभे भोजपुरी के बात हिंदी भा अंगरेजी में कइल करी. आईं ओह दिन के इंतजार कइल जाव.
90 total views, 5 views today


text:
डेस्क, भोजपुरी समयः आज नवरात्र के पहिला दिन हऽ। एह अवसर पर भोजपुरी समय डॉट कॉम अपना पाठकन खातिर लेके आइल बा एगो विशेष श्रृंखला। एह श्रृंखला में हमनी रउआ के रोज बताएब देवी के नव स्वरुपन में से एगो स्वरुप के बारे में। एकरा संगे-संगे माई के ओह सरुप के कइसे पूजा कइल जाला, का मंत्र बा का विधान आ का फल बा ई सभ कुछ रउआ एजा पढ़े के मिली। त देर कवना बात के आईं आज जानल जाव माई के पहिलका सरुप देवी शैलपुत्री के बारे में।…
धर्मेंद्र पांडेय, भोजपुरी समय, मशरक (सारण): भोजपुरिया बधार खातिर एगो खुशखबरी बा। दरअसल बाबा साहेब भीमराव अम्बेडकर विश्वविद्यालय मुजफ्फरपुर, बिहार में सारण जिला के तरैया थाना क्षेत्र के डुमरी छपिया गांव के कन्हैया साह के बेटा डॉ. पवन कुमार के चयन भोजपुरी में असिस्टेंट प्रोफेसर के पद पर बिहार राज्य विश्वविद्यालय सेवा आयोग पटना के द्वारा कइल गइल बा। पवन कुमार के एह उपलब्धि के खबर सुनके सगरी जवार में खुशी के लहर दउड़ गइल बा। एही क्रम में एतवार के मशरक रेलवे स्टेशन रोड पर एगो सम्मान कार्यक्रम के…
शिक्षक दिवस पर पढ़ीं श्री संजय कुमार ओझा जी के ई आलेख जय गुरु जी आज शिक्षक दिवस ह। माने वोह व्यक्तित्व के इयाद करे के एगो दिन, जे हमनी के व्यक्तित्व के बनावे आ बढ़ावे में सबसे अहम भूमिका निभवले बा। भारतीय संस्कृति में सबसे पहिला शिक्षक माई के मानल गइल बा। “माई” जे अपना बच्चन के भबिस बनावे खातिर आपन सब कुछ निछावर क देली। अंगुरी ध के चलावे से ले के उठल, बइठल, खाइल, नहाइल, इहां ले कि परिवार – समाज में हर इन्सान के चिन्हे, जाने…
शिक्षक दिवस पर पढीं प्रो. ( डॉ. ) जयकान्त सिंह ‘जय’ जी के लिखल ई आलेख ” शिक्षक दिवस ” आ हम शिक्षक– प्रो. ( डॉ. ) जयकान्त सिंह ‘जय‘ जब से कुछ टेवलगर भइनीं आ इस्कूल में पहुँचावल गइनीं तबे से ०५ सितम्बर के ‘ शिक्षक दिवस ‘ मनावे के बात भुलाये ना। हमार गाँवो किसान, सैनिक जवान आ सही में देखीं त शिक्षके…
आज रेडियो के मशहूर नाटक ‘तसलवा तोर की मोर’ के रचयिता आ लोहा सिंह जइसन अमिट छाप छोड़ने वाला किरदार के अपना आवाज से जनमानस के स्मृति पटल पर अंकित करें वाला सुप्रसिद्ध साहित्यकार श्री रामेश्वर सिंह कश्यप जी के जन्मदिन बा, एह अवसर पर वरिष्ठ रंगकर्मी आ पत्रकार के संगे संगे साहित्यकार श्री लवकांत सिंह लव जी अपना लेखनी का माध्यम से रामेश्वर जी के श्रद्धासुमन दे रहल बानी। रेडियोके लोहा सिंह – पद्मश्री रामेश्वर सिंह कश्यप अध्यात्म से लेके विज्ञान तक, जवान से लेके किसान तक,…
सावन के एगो पख बीत रहल बा आज, मने सावन के आज अमावस ह। सावन में अइसे त धरती हरियराइल रहेली आ धरतीए ना बलुक पूरा संसार हरियर भइल रहेला। एह दौरान गांव जवार में पहिले नया उमिर के लइकिन आ नया नोचर कनिया लोग झिलुआ लगाई लो आ कजरी गाई लो। अबहूंओ कतहीं कतहीं ई सुना जाला, त आखिर का ह कजरी? एकर का कहानी ब आईं कजरी के बारे में कुछ जानकारी लिहल जाउ प्रसिद्ध लोकगीत गायक श्री शशि अनाड़ी ब्यास जी के लिखल एह आलेख से- कजरी…
राम प्रकाश तिवारी,भोजपुरी समय, छपरा: आज जब चारोें ओर भोजपुरी भाषा के मान सम्मान के पुर्नस्थापना, भोजपुरी भाषा में अश्लील गीतन पर रोक लगावे अऊरी एकर बहिष्कार करे के मुहिम चल रहल बा। अइसन में भोजपुरी भाषा के नवका पीढ़ी में रोपे के संगे-संगे पुरनका आ नयका समय के भोजपुरी के कवि, रचयिता,गीतकार आ कलमकार के मान सम्मान खातिर हरदम प्रयत्नशील रहेवाला मंच अखिल भारतीय भोजपुरी संघ भोजपुरी के महान गीतकार, भोजपुरी गीतन के पहचान पूर्वी के जनक आ स्वतंत्रता सेनानी, समाज सुधारक पंडित महेंनदर मिसिर के नांव पर स्थापित…
*आद्रा नक्षत्र पर विशेष* सूरज के आद्रा नक्षत्र में जाए के साथ-साथ ,एह नक्षत्र के शुरुआत हो जाला।ई हर साल 22 जून के 24 घंटा में कवनो समय चाहे भोर में, चाहे दुपहरिया में, चाहे सांझि ले एह नक्षत्र के शुरुआत होला।ई 27 नक्षत्र में से छठवां नक्षत्र ह। जइसे लइकी के अइला पर खीर पूरी बना के स्वागत कइल जाला, ठीक ओसही एह नक्षत्र के भी खीर पुरी के साथ स्वागत कइल जाला। ई नक्षत्र 15 दिन तक रहेला। कवनो कवनो जगह पर अतना दिन तक उत्सव के रूप…
संतकवि कबीर के जनम आ मृत्यु के तिथि बिचार – डॉ. जयकान्त सिंह ‘जय’ उत्तर भारत के मध्यकालीन भक्ति आंदोलन के क्रांतिकारी संतकवि कबीर के जनम तिथि, जन्म स्थान, परिवार, भासा, मरन तिथि आदि के लेके बिद्वान लोग के एकमत नइखे। आ जदि कबीर अपने चाहे उनका समकालीन उनकर केहू भक्त नइखे लिखले त जनम तिथि, जनम स्थान, परिवार आ मरन तिथि के लेके ठोस सबूत जुटावल कठिन बा। अइसहूं पहिले सम्पन्न परिवार का लरिका के जनम पतरी ना बन पावत रहे। विरले केहू का घरे लरिका पैदा होखे त…
महान संत कवि कबिर दास जी के जयंती पर पढ़ीं डॉ. जयकान्त सिंह ‘जय’ के कबिर दास के सगुनोपासना पर लिखल ई आलेख ‘संत कबीर के सगुनोपासना’ – डॉ. जयकान्त सिंह ‘जय’ संत कबीरदास के बारे ई आम राय बा कि ऊ उत्तर भारत में निरगुन भक्ति धारा के पहिल संतकवि हवें। बाकिर हमरा समझ से कबीरदास खाली निरगुनिए भक्ति धारा के संत नइखन। ऊ सुगुन भक्ति धारा के भक्तो बाड़न। बाकिर ओह तरह से ना जइसे सगुन भक्ति धारा के संतकवि तुलसीदास बाड़न। तबो जे अपना नाम के पाछे दास लगवले…


text:
– डॉ. रामरक्षा मिश्र विमल
झीमी-झीमी बूनी बरिसावेले बदरिया
लागेला नीक ना ।
हँसे सगरी बधरिया लागेला नीक ना ।
सरग बहावेला पिरितिया के नदिया
छींटे असमनवा से चनवा हरदिया
धरती पहिरि लिहली हरियर चुनरिया
लागेला नीक ना ।
नील रंग के किनरिया लागेला नीक ना ।
बरिसि-बरिसि घन पात-पात धोवे
कवि आ रसिक सभ सुध-बुध खोवे
झूमि-झूमि गावेलिन झूमर सभ सुंदरिया
लागेला नीक ना ।
चले देली ना डगरिया लागेला नीक ना ।
नाचे लगले मोरवा मोरिनिया के संगवा
मनवा गोताए लागल नेहिया के रंगवा
गगन मगन भइले झरली फुहरिया
लागेला नीक ना ।
देखि छबि के बजरिया लागेला नीक ना ।
अवते सवनवा ना होखे के मगनवा
खनकि-खनकि उठे गोरी के कंगनवा
फाटि जाले बदरी के मन के अन्हरिया
लागेला नीक ना ।
खुले प्रीत के डगरिया लागेला नीक ना ।
28 total views, 4 views today


text:
हे देशवासी;
हमनी के आजादी के 68वां सालगिरह के पहिले वाला साँझ हम रउरा सभ के आ दुनिया भर के भारतवासी लोग के हार्दिक अभिनंदन करत बानी. हम अपना सशस्त्र सेना, अर्ध-सैनिक बल आ आंतरिक सुरक्षा बल के सदस्यनो के खास अभिनंदन करत बानी. हम अपना ओह सगरी खिलाड़ियनो के बधाई देत बानी जे भारत आ विदेशो में आयोजित भइल प्रतियोगितन में शामिल भइले आ पुरस्कार जीतले. हम, 2014 के नोबेल शांति पुरस्कार विजेता श्री कैलाश सत्यार्थीओ के बधाई देत बानी, जे देश के नाम रोशन कइलन.
मित्रलोग;
15 अगस्त, 1947 के हमनी का राजनीतिक आजादी हासिल कइनी. आधुनिक भारत के उदय एगो ऐतिहासिक खुशी के मौका रहल, बाकिर ई देश के एह छोर से दोसरा छोर ले बहुते पीड़ा के खून से नहाइलो रहुवे. अंगरेजी शासन का खिलाफ भइल महान संघर्ष के पूरा दौर में जवन आदर्श आ भरोसा बनल रहुवे तबन ओह घरी दबाव में रहुवे.
महानायकन के एगो महान पीढ़ी एह विकट चुनौती के सामना कइलसि. ओह पीढ़ी के दूरदर्शिता आ पोढ़पन हमहन के एह आदर्शन के, खीस आ तकलीफ के दबाव में बिछिलाए से भा गिर जाए से बचवलसि. ऊ असाधारण लोग हमनी के संविधान के सिद्धांतन में, सभ्यता से आइल दूरदर्शिता से जनमल भारत के गर्व, स्वाभिमान आ आत्मसम्मान के मिलवले, जवन पुनर्जागरण के प्रेरणा दिहलसि आ हमनी के आजादी मिलल. हमहन के सौभाग्य बा कि हमनी के अइसन संविधान मिलल जवन महानता क तरफ भारत के यात्रा के शुरुआत करवलसि.
एह दस्तावेज क सबले मूल्यवान उपहार रहल लोकतंत्र, जवन हमनी के पुरातन मूल्यन के नयका संदर्भ में आधुनिक रूप दिहलसि आ तरह तरह के आजादी के संस्थागत कइलसि, ई आजादी के शोषितन आ वंचितन ला एगो जानदार मौका में बदल दिहलसि आ ओह लाखो लोग के बरोबरी का संगही सकारात्मक पक्षपात के उपहार दिहलसि जे सामाजिक अन्याय से पीड़ित रहले. ई एगो अइसन लैंगिक क्रांति के शुरुआत कइलसि जवन हमनी के देश के बढन्ती के उदाहरण बना दिहलसि. हमनी का ना चलत परंपरन आ कानूनन के खतम कइनी जा आ शिक्षा अउर रोजगार के जरिए औरतन ला बदलाव तय करा दिहनी. हमनी के संस्था सभ एही आदर्शवाद के बुनियादी ढांचा हई सँ.
हे देशवासी;
निमनो से निमन विरासत के बचवले राखे ला ओकर लगातार देखभाल जरूरी होले. लोकतंत्र के हमहन के संस्था दबाव में बाड़ी सँ. संसद बातचीत का बजाय टकराव के अखाड़ा बन गइल बाड़ी सँ. एह समय, संविधान के प्रारूप समिति के अध्यक्ष डॉ. बी.आर. अम्बेडकर के ओह कहना के दोहरावल सही होखी, जे उहांँ के नवंबर, 1949 में संविधान सभा में अपना समापन व्याख्यान में दिहले रहीं :
‘कवनो संविधान के चलावल पूरा से संविधाने के सुभाव पर निर्भर ना होखे. संविधान त राज्य के विधायिका, कार्यपालिका आ न्यायपालिका जइसन अंगे भर दे सकेला. ओह अंगन के चलावल जिनका पर निर्भर करेला ऊ ह जनता आ ओकर मनसा अउर राजनीति के साकार करे ला ओकर बनावल राजनीतिक गोल. ई के बता सकेला कि भारत के जनता आ ओकर बनावल गोल कवना तरह से काम करीहें ?’
अगर लोकतंत्र के संस्थाच दबाव में बाड़ी सँ त समय आ गइल बा कि जनता आ ओकर गोल एह पर गंभीर चिंतन करेसु. सुधार के उपाय भीतर से आवे के चाहीं.
हे देशवासी;
हमहन के देश के बढ़न्ती के आकलन हमनी के मूल्यन के बेंवत से होखी, बाकिर साथही ई आर्थिक प्रगति अउर देश के संसाधनन के बरोबरी वाला बाँटो से तय होखी. हमनी के अर्थव्यवस्था भविष्य ला बहुत आशा बंधावत बिया. ‘भारत गाथा’ के नया अध्याय अबहीं लिखल बाकी बा. ‘आर्थिक सुधार’ पर काम चलत बा. पिछला दस बरीस का दौरान हमनी के बढ़न्ती आ् हासिल सराहे जोग रहल, आ बहुते खुशी के बात बा कि कुछ गिरावट का बाद हमनी का साल 2014-15 में 7.3 प्रतिशत के विकास दर फेरु पा लिहले बानी. बाकिर एहसे पहिले कि एह बढ़़न्ती के फायदा सबले धनी लोग के बैंक खातन में पहुंचे, ओकरा गरीब से गरीब आदमी ले चहुँपे के चाहीं. हमनी के एगो समहरी लोकतंत्र आ अर्थव्यवस्था ह. धन-दौलत के एह इन्तजाम में सभका ला जगहा बा. बाकिर सबले पहिले ओकरा मिले के चाहीं जे अभाव आ किल्लत के कष्ट झेलत बाड़े. हमनी के नीतियन के आगे चल के ‘भूख से मुक्ति’ के चुनौती के सामना करे में बेंवतगर होखे के चाहीं.
हे देशवासी;
मनुष्य अउर प्रकृति के बीच के पारस्परिक संबंधनन के बचावे राखे पड़ी. उदारमन वाली प्रकृति अपवित्र कइला पर आपदा बरपावे आ बरबाद करे वाली शक्ति में बदल सकेले, जवना चलते जानमाल के बड़हन नुकसान होला. एह घरी, जब हम रउरा सभे के संबोधित करत बानी देश के बहुते हिस्सा बडहन कठिनाई झेलत बाढ़ के बरबादी से उबरे में लागल बाड़े. हमनी के ओह पीड़ितन ला फौरी राहत का साथही पानी के कमी आ अधिकाी दुनू के काबू करे के लमहर दिन चले लायक उपाय खोजे के पड़ी.
हे देशवासी;
जवन देश अपना अतीत के आदर्शवाद भुला देला ऊ भविष्य से बहुते कुछ खासो गँवा देला. कई पीढ़ियन के आकांक्षा आपूर्ति से कहीं अधिका बढ़ला का चलते हमनी के विद्यादायी संस्थान के गिनिती लगातार बढ़ल जात बा बकिर नीचे से ऊपर ले गुणवत्ता के का हाल बा ? हमनी का गुरु शिष्य परंपरा के बहुते तर्कसंगत गर्व से याद करीलें, त फेर हमनी का एह संबंधन का जड़ में समाइल नेह, समर्पण आ प्रतिबद्धता के काहे छोड़ दिहनी जा ? गुरु कवनो कुम्हार के मुलायम आ कुशल हाथे जइसन अपना शिष्य के भविष्य बनावेला. विद्यार्थीओ श्रद्धा आ विनम्रता से शिक्षक के ऋण सकारेला. समाज, शिक्षक के गुण आ उनका विद्वता के मान सम्मान देला. का आजु हमनी के शिक्षा प्रणाली में अइसन होखत बा? विद्यार्थियन, शिक्षकन आ अधिकारियन के रुक के आपन आत्मनिरीक्षण करे के चाहीं.
मित्रलोग;
हमनी के लोकतंत्र रचनात्मक ह काहे कि ई बहुलवादी ह, बाकिर एह विविधता के सहनशक्ति आ धीरज से पोसे के चाहीं. मतलबी लोग सदियन पुरान एह पंथनिरपेक्षता के नष्ट करे का कोशिश में आपसी भाईचारा के चोट पहुंचावेले. लगातार बेहतर होखत जात प्रौद्योगिकी के तुरते फुरत संप्रेषण के एह युग में हमहनके ई तय करे ला सतर्क रहे क चाहीं कि कुछ इनल-गिनल लोग के कुटिल चाल हमहन के जनता के बुनियादी एकता पर कबो हावी मत हो पावे. सरकार अउर जनता, दुनू ला कानून के शासन परम पावन होला बाकिर समाज के रक्षा कानूनो से बड़ एगो शक्तिओ करेले आ ऊ ह मानवता. महात्मा गांधी कहले रहीं, ‘रउरा सभके मानवता पर भरोसा ना छोड़े के चाहीं. मानवता एगो समुद्र ह आ अगर समुद्र के कुछ बूंद गन्दा हो जाव त समुद्र गंदा ना हो जाले.’
मित्रलोग;
शांति, मैत्री आ सहयोग अलग अलग देशन आ लोग के आपस में जोड़ेला. भारतीय उपमहाद्वीप के साझा भविष्य के पहिचानत, हमनी के आपसी संबंध मजगर करे के होखी, संस्थागत क्षमता बढ़ावे के होखी आ क्षेत्रीय सहयोग के विस्तार ला आपसी भरोसा के बढ़ावे होखी. जहां हमनी का दुनिया भर में आपन हित आगे बढ़ावे का दिसाईं प्रगति करत बानी, ओहिजे भारत अपना नियरे के पड़ोस में सद्भावना आ समृद्धि बढ़ावहुं ला बढ़-चढ़ के काम करत बा. ई खुशी के बात बा कि बांग्लादेश का साथे लमहर दिन से लटकल आवत सिवान के विवाद आखिर में सलटा लीहल गइल बा.
हे देशवासी;
जहाँ हमनी का दोस्ती में आपन हाथ अपना मन से आगे बढ़ावेनी जा ओहिजे हमनी का जानबूझ के कइल जात उकसावे वाली हरकतन के आ बिगड़त सुरक्षा माहौल से आंख ना मूंद सकीं जा. सीमा पार से चलावल जात शातिर आतंकवादी समूहन के निशाना भारत बन गइल बा. हिंसा के भाषा आ बुराई के राह के अलावा एह आतंकवादियन के ना त कवनो मजहब बा ना ई कवनो विचारधारा मानेलें. हमनी के पड़ोसियन के ई तय क लेबे के चाहीं कि ओकरा जमीन के इस्तेमाल भारत से दुश्मनी राखे वाला ताकत ना कर पावसु. हमहन के नीति आतंकवाद के इचिको बर्दाश्त ना करे वाला बनल रही. राज्य के नीति के एगो औजार का तरह आतंकवाद के इस्तेमाल के कवनो कोशिश के हमनी का खारिज करत बानी. हमहन के सिवान का भीतर घुसपैठ आ अशांति फइलावे के कोशिशन से कड़ाई से निपटल जाई.
हम ओह शहीदन के श्रद्धांजलि देत बानी जे भारत के रक्षा में अपना जीवन के सर्वोच्च बलिदान दिहले. हम अपना सुरक्षा बलन के साहस आ वीरता के नमन करत बानी जे हमनी के देश के क्षेत्रीय अखंडता के रक्षा आ हमनी के जनता के हिफाजत ला निरंतर चौकस रहत बाड़ें. हम खास क के ओह बहादुर नागरिकनो के सराहत बानी जे अपना जान के जोखिम के परवाह कइले बिना बहादुरी देखावत एगो दुर्दांत आतंकवादी के पकड़ लिहलें.
हे देशवासी;
भारत 130 करोड़ नागरिक, 122 गो भाषा, 1600 बोलियन आ 7 गो मजहबन के एगो जटिल देश ह. एकर ताकत, सोझा लउकत विरोधाभासन ले रचनात्मक सहमति का साथे मिलावे के आपन अनोखा बेंवत में समाइल बा. पंडित जवाहरलाल नेहरू के शब्दन में ई एगो अइसन देह ह जवन ‘मजबूत बाकिर ना लउके वाला धागन’ से एके सूत्र में बान्हल गइल बा आ ‘ओकरा ईर्द-गिर्द एगो प्राचीन गाथा के मायावी विशेषता पसरल बा, जइसे कवनो सम्मोहन ओकरा मस्तिष्क के अपना वश में क लिहले होखे. ई एगो मिथक आ एगो विचार ह, एगो सपना आ एगो सोच ह, बाकिर साथही ई एकदमे असली, साकार आ सर्वव्यापी हवे.’
हमहन के संंविधान से मिलल उपजाऊ जमीन पर, भारत एगो जीवंत लोकतंत्र बन के बढ़ळ बा. एकर जड़ गहिर ले गइल बाड़ी सँ बाकिर पतई मुरझाए लागल बाड़ी सँ. अब एकरा के नया करे के समय आइल बा.
अगर हमनी का अबहियें डेग ना उठवनी जा त का सत्तर बरीस बाद हमहन के वारिस हमनी के ओतने सम्मान आ प्रशंसा साथे याद कर पइहें जइसे हमनी का 1947 में भारतवासियन के सपना साकार करे वालन के करीलें. जबाब भलही सहज ना होखे बाकिर सवाल त पूछही के पड़ी.
धन्यवाद,
जय हिंद!
(स्वतंत्रता दिवस के 68वां सालगिरह का पहिले वाला साँझ राष्ट्र के दिहल राष्ट्रपति प्रणव मुखर्जी के हिन्दी संबोधन के अनधिकृत अनुवाद. कवनो तरह के कमी भा गलती ला क्षमायाचना का साथे दीहल गइल बा. बाकिर अगर भोजपुरी के संविधान से मान्यता दिआवे के बा त एह तरह के कोशिश लगातार होखे के चाहीं. भोजपुरी खातिर बाते कइला भर से काम नइखे चले वाला भोजपुरी खातिर भोजपुरी में कामो करे के पड़ी. रउरा सभे के स्वतंत्रता दिवस के शुभकामना का साथे :
– प्रकाशक, भोजपुरिका )
53 total views, 6 views today


text:
पिछला महीना गणतंत्र दिवस के मौका पर अंधेरी स्पोर्ट कम्पलेक्स में आयोजित इंटरनेशनल कुश्ती मुकाबला के दौरान सिने अभिनेता सुनील शेट्टी आ सांसद संजय निरूपम मिल के जफर कमाल फिल्म्स के बैनर में बनल निर्माता मेंहदी हसन आ लेखक-निर्देशक कमर हाजीपुरी के भोजपुरी फिलिम ‘गुलाब थिएटर‘ के पहिला झलक जारी कइले. एह मौका पर निर्माता मेंहदी हसन, लेखक-निर्देशक कमर हाजीपुरी, विधायक असलम शेख समेत अनेके खासमखास लोग मौजूद रहल.
‘गुलाब थियेटर’ फिलिम में थिएटर कलाकारन के जिनिगी के दरद देखावल गइल बा. कइसन कइसन हालात से जूझे पड़ेला एह कलाकारन के. एह फिलिम में विनय आनंद, कल्पना शाह, सुमित बाबा, बृजेश त्रिपाठी, विजय खरे, क्षितिज प्रकाश, अर्जुन सिंह, इफ्तखार अहमद, गुड्डू, इलियास आ आईटम क्वीन सीमा सिंह के मुख्य किरदार बा.
कैमरामैन त्रिलोकी चौधरी, सह निर्माता गुफरान अहमद अउर बबिता रितु, संगीतकार सी. वनवीर अउर सतीश मुन्ना, गीतकार विरेन्द्र पाण्डे अउर कमर हाजीपुरी, नृत्य निहाल सिंह, संकलन नकुल प्रसाद आ एक्शन दर्शन सिंह के बा.
(समरजीत)
34 total views, 4 views today


text:
देसभाषा
देसभाषा, देसी भाषा, जनभाषा या वर्नाक्यूलर अइसन भाषा या बोली के कहल जाला जे कौनों खास समुदाय या भूगोलीय इलाका के लोग द्वारा (अनौपचारिक रूप से) बोलल जाए वाली भाषा होखे, जबकि ओ लोग के साहित्य के भाषा, राष्ट्रभाषा, मानक भाषा या संपर्क भाषा कौनों दूसर होखे। कई लोग वर्नाक्यूलर के इस्तेमाल नॉन-स्टैंडर्ड डायलेक्ट, यानि अइसन बोली जेकरा मानक दर्जा न मिलल होखे, खातिर करे ला।
कांसेप्टसंपादन
देसभाषा या वर्नाक्यूलर के पहिचान अक्सरहा कुछ अन्य तरह के भाषा सभ से बिभेद देखा के कइल जाला। यानि ई अइसन कांसेप्ट हवे जे दूसरा से तुलना क के परिभाषित कइल जाला:
आम भाषाबिज्ञान मेंसंपादन
- लिंगुआ फ्रैंका (संपर्क भाषा) से अलग ब्यक्ति के जवन मूल भाषा बा ओकरा के देसभाषा (वर्नाक्यूलर) कहल जा सके ला।
- डायग्लॉसिया (भाषाई वर्चस्व) के तहत कमजोर, हीन भा तुच्छ बूझल जाए वाली भाषा।
समाजभाषाबिज्ञान मेंसंपादन
- सामजिक स्थिति के अनुसार, माहौल के तत्कालीन स्थिति में, अनौपचारिक भाषारूप (रजिस्टर)।
- गैर-मानक बोली
- काल्पनिक भाषा के रूप में, जहाँ ई वास्तव में भाषा या बोली ना बलुक कुछ अटोव (एब्सट्रैक्ट) चलन (नॉर्म) के समूह भर मान लिहल जाय।


text:
2022 Assembly Election Candidate List: कांग्रेस के साथ-साथ भारतीय जनता पार्टी और समाजवादी पार्टी ने भी अपनी कैंडिडेट लिस्ट निकल दी है। इंडियन इलेक्शन कमीशन (ईसीआई) ने 8 जनवरी को नई दिल्ली में एक प्रेस कॉन्फ्रेंस में उत्तर प्रदेश असेंबली इलेक्शन 2022 की घोषणा की। चीफ इलेक्शन कमिश्नर (सीईसी) सुशील चंद्रा ने कहा, कि 403 मेमबर असेंबली के लिए 10 फरवरी से 7 मार्च तक सात फेज में वोटिंग होगी।
2022 Assembly Election Candidate List: कांग्रेस कैंडिडेट्स की पूरी लिस्ट
1 - जीबाबाद — हाजी 2 - मोहम्मद सलीम अंसारी 3 - नगना —हेनरीटा राजीव सिंह 4 - नेहटौर —मीनाक्षी सिंह 5 - मुरादाबाद ग्रामीण — मोहम्मद 6 - मुरादाबाद नगर —मोहम्मद 7 - रिजवान कुरैशी 8 - अस्मोली — हाजी मरघूब आलम 9 - संभल — निदा अहमद 10 - सुअर —हैदर अली खान 11 - चमरौआ — यूसुफ अली युसूफ 12 - बिलासपुर — संजय कपूर 13 - रामपुर —काज़िम अली खान 14 - धनौरा —समर पाल सिंह 15 - अमरोहा — सलीम खान 16 - हस्तिनापुर — अर्चना गौतम 17 - किठौर — बबीता गुर्जर 18 - छपरौली — डॉ यूनुस चौधरी 19 - लोनी — यामीन मलिक 20 - मुरादनगर — बिजेंद्र यादव 21 - गाजियाबाद — सुशन गोयल 22 - गढ़मुक्तेश्वर — आभा चौधरी 23 - नोएडा — पंखुरी पाठक 24 - दादरी — दीपक भाटी छोटीवाला 25 - जेवर — मनोज चौधरी 26 - बरौली — गौरांग देव चौहान 27 - अतरौली — धर्मेंद्र कुमार 28 - कोइल — विवेक बंसाल 29 - अलीगढ़ — मोहम्मद सलमान इम्तियाज 30 - गोवर्धन — दीपक चौधरी 31 - मथुरा — प्रदीप माथुर 32 - बलदेव — विनेश कुमार सनवाल 33 - मोहनलालगंज —ममता चौधरी 34 - बछरावां —सुशील पासी 35 - तिलोई — प्रदीप सिंघई 36 - सैलून – अर्जुन पासी 37 - जगदीशपुर — विजय पासी 38 - कादीपुर — निकलेश सरोज 39 - फर्रुखाबाद — लुईस खुर्शीदो 40 - औरैया – सरिता दोहरे 41 - बिल्हौर — उषा रानी कोरीक 42 - आर्य नगर — प्रमोद कर जायसवाल 43 - किदवई नगर — अजय कपूर 44 - कानपुर कैंट — सोहेल अख्तर अंसारी 45 - महाराजपुर – कनिष्क पांडेय 46 - कालपी — उमाकांति 47 - उरई — उर्मिला सोनकर खबरीक 48 - महोबा — सागर सिंह 49 - मानिकपुर — राजना भारतीलाल 50 - हुसैनगंज — शिवकांत तिवारी 51 - रामपुर खास — आराधना मिश्रा 52 - बाबागंज — बीना रानी 53 - प्रतापगढ़ — नीरज तिवारी 54 - मंझनपुर – अरुण कुमार विद्यार्थी 55 - फाफामऊ – दुर्गेश पाण्डेय 56 - इलाहाबाद उत्तर — अनुग्रह नारायण 57 - इलाहाबाद दक्षिण — अल्पना निषाद 58 - बारा — मंजू संतो 59 - राम नगर — ज्ञानेश शुक्ला 60 - जैदपुर — तनुज पुनिया 61 - दरियाबाद — चित्रा वर्मा 62 - हैदरगढ़ — निर्मला चौधरी 63 - उतरौला — धीरेंद्र प्रताप सिंह 64 - गोंडा — राम कश्यप 65 - डोमरियागंज — कांति पाण्डेय 66 - हररैया — लबोनी सिंह 67 - रुधौली —बसंत चौधरी 68 - फरेंद्र — वीरेंद्र चौधरी 69 - महाराजगंज —आलोक प्रसाद 70 - पनियारा — शारदेंदु कुमार पाण्डेय 71 - खजानी — रजनी देवी 72 - पडरौना — मनीष जायसवाल 73 - तमकुही — राज अजय कुमार लल्लू 74 - रुद्रपुर — अहिलेश प्रताप सिंह 75 - रामपुर कारखाना — शेहला अहरारी 76 - भाटपर रानी — केशव चंद यादव 77 - बरहज — रामजी गिरि 78 - सगरी — राणा खातून 79 - आजमगढ़ — प्रवीण कुमार सिंह 80 - निजामाबाद — अनिल कुमार यादव 81 - मेहनगर — निर्मला भारती 82 - मधुबन — अमरेश चंद्र पाण्डेय 83 - मुहम्मदाबाद गोहना — बनवारी लाली 84 - जखानियां —सुनील राम 85 - गाजीपुर — लौटन राम निषाद 86 - सकलडीहा —देवेंद्र प्रताप सिंह 87 - पिंडरा — अजय राय 88 - रोहनिया — राजेश्वर पटेल 89 - छनबे — भगवती प्रसाद चौधरी 90 - ओबरा — रा राज गोंडी 2022 Assembly Election Candidate List: भारतीय जनता पार्टी कैंडिडेट्स की पूरी लिस्ट
1 - योगी आदित्यनाथ – गोरखपुर 2 - केशव प्रसाद मौर्य – सिराथू 3 - छटा - चौधरी लक्ष्मीनारायण 4 - खतरौली - विक्रम सैनी 5 - हस्तिनापुर- दिनेश खटीकी 6 - श्रीकांत शर्मा - मथुरा 7 - पंकज सिंह - नोएडा 8 - तेजपाल नगर - दादरी 9 - अतरौली - संदीप सिंह 10 - आगरा कैंट - डॉ. जीएस धर्मेश 11 - बरेली कैंट - संजीव अरोड़ा 12 - साहिबाबाद- सुनील शर्मा 13 - धौलाना — धर्मेश 14 - सिकंदराबाद - लक्ष्मीराज सिंह 15 - बुलंदशहर – प्रदीप चौधरी 16 - साइना- देवेंद्र चौधरी 17 - खुर्जा- मीनाक्षी सिंह 18 - बरौली- जयबीर सिंह 19 - अतरौली - संदीप सिंह 20 - कोल- अनिल पाराशरी 21 - छाता- लक्ष्मीनारायण 22 - पागल- राजेश चौधरी 23 - गोवर्धन - मेघराज सिंह 24 - मथुरा- श्रीकांत शर्मा 25 - बलदेव - पूरन प्रकाश जाटवी 26 - एत्मादपुर- धर्मपाली 27 - आगरा दक्षिण – योगेंद्र उपाध्याय 28 - आगरा- पुरुषोत्तम खंडेलवाल 29 - आगरा देहात - बेबरानी रानी मोरया 30 - फतेहपुर सीकरी - बाबूलाल 31 - वाह- रानी पश्चिमिका 32 - सहारनपुर- राजीव गुंबरी 33 - सहारनपुर-जगपाल सिंह 34 - देवबंद – ब्रजेश रावत 35 - नगीना - डॉ यशवंती 36 - बिजनौर - शुचि मौसम 37 - नूरपुर- सीपी सिंह 38 - मुरादाबाद — कृष्णकांति 39 - मुरादाबाद शहर- रितेश गुप्ता 40 - चंदौसी - गुलाब की देवी 41 - असमौली- हरेंद्र सिंह 42 - बिलासपुर- बलदेव सिंह 43 - रामपुर- आकाश सक्सेना 44 - गुन्नौर, अजित कुमार 45 - अस्मोली - कुशाग्र सागर 46 - बिलिसि - हरीश शाक्य 47 - बदायूं - महेश गुप्ता 48 - शेखपुर- धर्मेंद्र शाक्य 49 - मैरीगंज- डीसी वर्मा 50 - फरीदपुर- श्याम बिहारी लाल 51 - बिठनी - लाल बिहारी वर्मा 52 - बरेली छावनी- संजीव अग्रवाल 53 - कटरा – वीर बिक्रम सिंह 54 - पुवायं - चतेराम पासी समाजवादी पार्टी कैंडिडेट्स की पूरी लिस्ट
1 - कैराना-नाहिद हसन 2 - शामली- प्रसन्ना चौधरी 3 - चरथवल-पंकज मलिक 4 - पुरकाजी-अनिल कुमार 5 - खतौली-राजपाल सिंह सैनी 6 - नेहतौर-मुंशी राम 7 - किठौर—शाहिद मंजूर 8 - मेरठ–रफीक अंसारी 9 - बागपत-अहमद हमीद 10 - लोनी-मदन भैया 11 - साहिबाबाद- अमरपाल शर्मा 12 - मोदीनगर- सुदेश शर्मा 13 - धौलाना-असलम चौधरी 14 - हापुड़-गजराज सिंह 15 - जेवर—अवतार सिंह भड़ाना 16 - बुलंदशहर-हाजी यूनुस 17 - सियाना-दिलनवाज खान 18 - खैर-भगवती प्रसाद सूर्यवंशी 19 - कोल-सलमान ईद 20 - अलीगढ़-जफर आलम 21 - सादाबाद—प्रदीप चौधरी गुड्डू 22 - छटा-तेजपाल सिंह 23 - गोवर्धन- प्रीतम सिंह 24 - बलदेव-बबीता देवी 25 - आगरा कैंट-कुंवर सिंह वकील 26 - आगरा देहात-महेश कुमार जाटव 27 - फतेहपुर सीकरी-बृजेश चाहर 28 - खैरागढ़-रौतन सिंह 29 - बाह-मधुसूदन शर्मा


text:
फिल्म लेखक, निर्माता व निर्देशक मामेन्द्र कुमार की फ़िल्म प्रोडक्शन हाउस डिस्कवरी फिल्म्स इंटरनेशनल द्वारा निर्मित की जा रही प्रोडक्शन नंबर 4 भोजपुरी फिल्म “ससुरारी जिंदाबाद” की शूटिंग उत्तर प्रदेश के नोएडा एवं हरियाणा के फरीदाबाद में एक सप्ताह से बड़े जोर शोर से जारी है।
इस फिल्म के हीरो भोजपुरी सिनेमा के सुपरस्टार अरविंद अकेला कल्लू हैं। फ़िल्म की हीरोइन चांदनी सिंह एवं तेजी से उभरती अभिनेत्री श्वेता म्हारा हैं।
वरिष्ठ कलाकार गिरीश शर्मा के अलावा विद्या सिंह, साहब लालधारी, कौशल शर्मा, तेजपाल शर्मा, प्रदीप गुप्ता, रेखा शर्मा, श्रेया देब, नीलू भारती, त्रिवेणी बाबू, सुधीर झा, प्रदीप मित्र, नीतू सिंह, संजीव कुशवाहा, हरीश शर्मा, हरिंदर शर्मा एवं बाल कलाकार अमृत भारद्वाज अभिनय कर रहे हैं।
गौरतलब है कि भोजपुरी फिल्म ससुरारी जिन्दाबाद के निर्माण में काफी बारीकी से ध्यान दिया जा रहा है। भव्य पैमाने पर बनाई जा रही इस फ़िल्म के निर्माता मामेंद्र कुमार हैं। फिल्म के निर्देशन की कमान संभाली है निर्देशक सुनील मांझी ने। लेखक पिंकू दूबे हैं। संगीतकार मधुकर आनन्द हैं। डीओपी डी के शर्मा, डांस मास्टर कानू मुखर्जी हैं। कला सिकन्दर विश्वकर्मा का है। ई पी गिरीश शर्मा, प्रोडक्शन कंट्रोलर विजय मौर्य, कार्यकारी निर्माता शिवानी भारद्वाज हैं। मुख्य सहायक निर्देशक आर्यन शुक्ला, मिलन मन्जोशी, असिस्टेंट डायरेक्टर आकाश श्रीवास्तव, स्टील फोटोग्राफर मोहित व सोनू सुमन हैं। ड्रेस विवेक पटेल, मेकअप अनुज, लाइट अनुज, कैमरा पंकज, कैटरिंग ऋषि यादव का है। पीआरओ रामचन्द्र यादव हैं।
अरविंद अकेला कल्लू, चाँदनी सिंह की भोजपुरी फिल्म “ससुरारी जिंदाबाद” की शूटिंग शुरू नोएडा व फरीदाबाद में


text:
स्पांडिलाइसिस
स्पांडिलाइसिस (अंगरेजी: Spondylosis) एगो ब्यापक शब्द हवे जेकर मतलब कौनों भी कारन से रीढ़ के हड्डी के क्षय होखे (डीजेनेरेशन) के दसा हऽ। सकेत अरथ में, ई ऑस्टियोआर्थराइटिस के कहल जाला, मने कि उमिर बढ़े के साथ रीढ़ के हड्डी के क्षय।
आमतौर पर एकरे कारन रीढ़ के गोटी सभ परभावित होखे लीं, इनहन के वर्टेब्रा कहल जाला आ इनहना के जोड़ के परभावित होखे के संभावना भी होला। अइसन होखे के कारन सभसे प्रमुख लच्छन के रूप में पीठ के दरद होला। अगर ई बेमारी ढेर बढ़ जाय तब रीढ़ के बीचोबीच से हो के गुजरे वाली स्पाइनल कार्ड आ नर्व रूट सभ पर दबाव पड़े ला आ एकरे कारण सुन्न होखे भा मांसपेशी के कमजोरी नियर समस्या पैदा हो सके ले।


text:
- एसएन मेडिकल कालेज आगरा के एम्स जीसन बनावे ला केन्द्रीय स्वास्थ्य मंत्री डा. हर्षवर्धन कालेज प्रशासन के दू सौ करोड रुपिया के योजना बनावे के कहलन. एहमें से 170 करोड रुपिया केन्द्र आ 30 करोड रुपिया राज्य सरकार दिही. कालेज के सात गो विभाग के सुपर स्पेशिलिटी ग्रेड के बनावल जाई.
- दिल्ली पुलिस आंध्र प्रदेश के तीन गो व्यापारियन के हत्या करे खातिर एक करोड़ रुपिया के सुपारी लेबे वाला सात गो भाड़ा के हत्यारन के गिरफतार कइलसि.
- महाराष्ट्र के उप मुख्यमंत्री रहल राष्ट्रवादी कांग्रेस पार्टी नेता अजीत पवार कहलन कि राकांपा छोड़ दोसर कवनो दल में महाराष्ट्र चलावे के बेंवते नइखे.
- मध्यप्रदेश के सीधी जिला के मझौली इलाका के कोलाट जंगल में दू गो भालुअन के हमला से गंभीराह घाहिल एगो चरवाहा के जिला अस्पताल में भरती करावल गइल बा.
- प्रधानमंत्री नरेंद्र मोदी जन धन योजना के सफलता ला बैंक अधिकारियन आ कर्मचारियन के सरहले बाकिर चेतइबो कइले कि आगे के राह सहज नइखे होखे वाला. कहलन कि नयका खातन के जिन्दा राखे आ उपयोगी बनावे के जरूरत पड़ी.
- आनलाइन खुदरा कारोबार करे वाली बड़की कंपनी फि्लपकार्ट काल्हु अपना बिग बिलियन डे सेल का दौरान वेबसाइट क्रैश होखला आ दाम बढ़ला खातिर माफी मँगलन.
- बतावल जात बा कि आतंकवादी ओसामा बिन लादेन के एगो करिया बैग में 136 किलो के सिकड़ में लपेट के समुन्दर में फेंकल दिहल रहे. इहो सामने आइल बा कि अमेरिका तब के राष्ट्रपति आसिफ अली जरदारीओ से बात कइले रहे.
- महाराष्ट्र में ठाणे के एगो अदालत गलतबयानी के मामिला में कोर्ट में सुनवाई का बेरा हाजिर रहे से राहुल गाँधी के छूट दे दिहलसि. राहुल संघ का खिलाफ बयान दिहले रहले.
- कश्मीर के अलगाववादियन के महिमामशडित करे वाली फिलिम हैदर के वडोडरा के एगो सिनेमाघर में चले से रोक दिहल गइल. कुछ लोग फिलिम का खिलाफ जोरदार प्रदर्सन कइल आ फिलिम ना चले दिहल.
- पाकिस्तान के कहना बा कि पिछला सात दिन से भारत सीमा पर गोलीबारी करत बा आ ईदो का मौका पर गोलीबारी ना रोकलसि. जबकि हकीकत ई बा कि पाकिस्तानी गोलीबारी के जबाब दिहले रहुवे भारत.
- भारत पाकिस्तान के साफ साफ चेता दिहले बावे कि हर हमला के जोरदार आ सठीक जबाब दिहल जाई.
- धार्मिक आ आध्यात्मिक नगरी वाराणसी में आयोजित तीन दिन के अखिल भारतीय वैदिक सम्मेलन में वेद ज्ञाता माँग कइले कि विश्वविद्यालयन में वेद अध्ययन के अनिवार्य बनावल जाए.
- दिवाली धमाका सेल खातिर देश के आनलाइन कारोबारियन का बीच जारी होड़ का चलते आनलाइन कारोबार में खूब बढ़ोतरी भइल बा आ एह दौरान नाहियो त चार हजार करोड़ के कारोबार होखे के आशा जतावल गइल बा.
- कर्नाटक उच्च न्यायालय तमिलनाडु के मुख्यमंत्री रहल जे जयललिता के जमानत देबे से मना कर दिहलसि. कहलसि कि जमानत देबे के कवनो आधार नइखे. जबकि सरकारी वकील जमानत के विरोध करे से मना कर दिहले रहले.
- बिहार सरकार दशहरा भगदड़ का बाद पटना मेडिकल कालेज मे मचल अफरातफरी खातिर दोषी बतावत अस्पताल के अधीक्षक डा॰ लखीन्द्र प्रसाद के निलंबित कर दिहलसि आ चार गो चिकित्सकन के तबादला कर दिहलसि.
- लोक जनशक्ति पार्टी अपना बिहार इकाई के फेर से बनावत पशुपति कुमार पारस के दुबारा प्रदेश अध्यक्ष बना दिहलसि.
- उत्तर प्रदेश के मऊ जिला के भाहर इलाकं में पारिवारिक कलह का चलते जान देबे के कोशिश में आग लगा लेबे वाला मरद मेहरारू के हालत बहुते खराब बनल बा.
- बिहार के रोहतास जिला के दरिगांव थाना के बुरई मोड़ का नियरा दू गो मोटरसाईकिलन के टकरइला से की टक्कर में दादी पोता समेत तीन लोग के जान चल गइल आ दू जने घवाहिल हो गइल बाड़े,
- भारतीय कालीन निर्यात संवद्र्धन परिषद केन्द्र सरकार के सहयोग से वाराणसी में 10 से 13 अक्टूबर ले चार दिन के इंडिया कार्पेट एक्सपो आयोजित करी जवना में 57 देश के चार सौ से अधिका आयातक शामिल होखीहे.
- बिहार के कैमूर जिला के अधौरा इलाका के खुखमा गांव के रहे वाला आ बड़का किराना व्यवसायी प्रभु साह के काल्हु देर रात अपहरण कर लिहल गइल बा.
- मारीशस के संसद के काल्हु भंग कर दिहल गइल आ अब देश में नया चुनाव करा के देश के संविधान में बदलाव करे के राह आसान हो गइल बा.
- लापरवाह आ कामचोर कर्मचारियन पर काबू करे खातिर केन्द्र सरकार अपना कर्मचारियन के अनलाइन हाजिरी लेबे खातिर बायॉमीट्रिक अटेंडेंस सिस्टम लॉन्च कइलसि. एह सिस्टम से कर्मचारियन के हाजिरी का साथही ओह लोग के कामकाजो पर नजर राखल जाई.
- चुनाव आयोग हरियाणा के मुख्य चुनाव अधिकारी से रॉबर्ट वाड्रा के मिलल जमीन पर रिपोर्ट मँगलसि.
आरा, बलिया, छपरा, देवरिया, सिवान, गोपालगंज. सासाराम, रोहतास, बक्सर, कैमूर, पूर्वी चंपारण, पश्चिमी चंपारण, गाजीपुर, मऊ, गोरखपुर, चंदौली, भदोही, वाराणसी, मोतिहारी, बेतिया, जौनपुर वगैरह भोजपुरिया इलाका के खबर भोजपुरी में पढ़े ला टटका खबर पर जाईं
टटको में टटका आज के खबर पढ़ीं…..
46 total views, 2 views today


text:
लखनऊ
पिछिला 24 घंटा में 6 जून रात ले उत्तर प्रदेश में कोरोना वायरस संक्रमण के कुल्ह 370 गो केस बढ़ल बा। एह केसन के बढ़ला के बाद उत्तर प्रदेश में कोरोना वायरस संक्रमण के कुल्ह 10,103 केस हो गइल बा।
आज उत्तर प्रदेश में कुल्ह 3,927 केस एक्टिव बा अउरी अबले 5,908 लोग डिस्चार्ज हो गइल बा। आज 260 मरीज डिस्चार्ज भइलें हँ। बाकिर 11 मरीजन के मृत्यु भइला के बाद कोरोना वायरस के संक्रमण से मरे वाला लोगन के संख्या बढ़ि के 268 हो गइल बा।
उत्तर प्रदेश में आज के कोरोना वायरस संक्रमण के बढ़े वाली संख्या अबले के सभसे बेसी बा। सभसे बेसी 5 जून के 496 केस बढ़ल रहल।
उत्तर प्रदेश में कोरोना वायरस संक्रमण के अबले खाली 3,55,085 टेस्ट भइल बा। आबादी के हिसाब से ई संख्या बहुत कम बा।


text:
संस्कृत साहित्य
संस्कृत साहित्य संस्कृत भाषा में रचल साहित्य हऽ। ईसा पूर्व 2सरी सहस्राब्दी के बाद के समस्त रचना जे एह भाषा में रचल गइल संस्कृत साहित्य के हिस्सा हवे आ पुराना समय में ई रचना सभ सैकड़न सालन ले जबानी इयाद कइल आ सिखावल जाय आ एही तरे मौखिक परंपरा में सहेजल गइल रहे जबतक ले कि ई लिखल ना गइल। एह रचना सभ में प्राचीन भारत में रचल धार्मिक साहित्य प्रमुख बा जेह में हिंदू, बौद्ध आ जैन धर्म के साहित्य सामिल बा। धार्मिक साहित्य के अलावा भरपूर मात्रा में दर्शन, गणित आ अउरी बिज्ञान इत्यादि के रचना भी संस्कृत भाषा में रचल गइल जे एह साहित्य के हिस्सा बा।
प्राचीन भारत (मने कि आज के समय के दक्खिन एशिया चाहे भारतीय उपमहादीप) के सीमा के भीतरे भर ना बलुक एह भाषा में पूरबी एशिया, दक्खिन-पूरबी एशिया आ मध्य एशियाई इलाका में भी रचना भइल आ एह तरीका से संस्कृत साहित्य के रचना के भूगोलीय आ इतिहासी दुनों किसिम के बिस्तार ब्यापक रहल बा। हालाँकि, संस्कृत भषा में रचल पुराना समय के सगरी बिसय के रचना आ ग्रंथ सभ के एह साहित्य के अंतर्गत रखल जाला, बाद के समय में एह श्रेणी में शुद्ध रूप से साहित्यिक रचना सभके रखल जाला आ संस्कृत भाषा के सीमित प्रचलन के बावजूद, एह भाषा में अभिन ले साहित्य के रचना हो रहल बा आ ई सगरी संस्कृत साहित्य के हिस्सा हवे।


text: जमशेदपुर : विश्व श्रमिक दिवस की शुभ अवसर पर भाजपा सोनारी मंडल अध्यक्ष प्रशांत पोद्दार की अध्यक्षता में सोनारी सरजोम हातु बस्ती निर्मल नगर में श्रमिकों को साड़ी एवं लुंगी-गमछा एवं फल बिस्किट जूस देकर सम्मानित किया गया. जिसमें मुख्य रूप से शामिल मंडल अध्यक्ष प्रशांत पोद्दार, पूर्व मंडल अध्यक्ष विरेन्द्र प्रताप सिंह, महामंत्री नारायण प्रसाद, संजय रजक, कृष्णा यादव, सतेंद्र सिंह यादव, भरत भुषण, राहुल सिंह, विराज दै, मनोज केराई, राहुल भट्टाचार्य, राज शर्मा, रमेश प्रसाद साहू,नीरज प्रसाद, सुजीत आदित्य, रासबिहारी प्रसाद, भोला कुमार, काजल मुखर्जी, चिंटू, राकेश, रवि, शिव कुमार, विकास, एवं कामगारों साथ ही साथ बस्ती के लोग शामिल हुए.


text:
– डा॰ रमाशंकर श्रीवास्तव
भोजपुरी साहित्य में डा॰ आशारानी लाल के नाम अनजान नइखे. हाले में उनकर बाल उपन्यास ‘जै कन्हइया लाल की’ प्रकशित भइल ह. पूरा उपन्यास अलग अलग शीर्षकन में भगवान कृष्ण के जीवन पर आधारित बा. चूंकि कृष्ण सामान्य व्यक्ति ना हउवें एह से उनकरा हर कर्म में अलौकिकता के समावेश बा. उ आध्यात्मिक रूप से अलौकिक पुरुष बाड़ें आ उनका जीवन में घटित सगरी कथा कहानी में ईश्वरी शक्ति के बखान बा. अइसन घटनन पर कवनो तर्क काम ना करी. हर घटना के चमत्कार बाल पाठकन के अंघी उचाटे आ सपना जगावे के काम करी. भक्ति आ आध्यात्मिक आस्था बाल हृदय में कथा के माध्यम से चहुँपी आ विश्वास के जड़ मजबूत करी.
गोकुल-वृंदावन के परिवेश में पूतना-वध, बकासुर-वध, गोबरधन धारण, कंस-वध वगैरह भागवत कथा के मुख्य स्तंभ बा. लेखिका एह पुस्तक के प्रेरणा-स्रोत तमिल दम्पति आशा केतकर आ भा॰बा॰ केतकर के लिखल ‘संक्षिप्त श्रीमद्भागवत कथा’ बतवले बाड़ी.
लमहर कथा के छोटहन बना के लिखे में लेखक के आपन प्रतिभा आ कौशल के उपयोग करे के पड़ेला. एमे कवनो शक नइखे कि आशारानी लाल श्रीकृष्ण के जीवन के विविध प्रसंगन के रोचक ढंग से सजा के पठनीय बना देले बाड़ी. लेखिका के भोजपुरी में कथा कहे के आपन शैली बा. छोट-छोट अड़तीस शीर्षकन में कन्हैया चरित के बखान कइल गइल बा. कवितांश पर बनल शीर्षक अपना आपे में अर्थपूर्ण बा.
जै कन्हइया लाल की, मदना गोपाल की
लइकन के हाथी घोड़ा, बुढ़वन के पालकी.
कथा में लइका लोग हाथी-घोड़ा पर चढ़ला के जिज्ञासा आ आनन्द के लाभ उठावत बा. ओने बूढ़-पुरनिया लोग के भगवान के नाम रूपी पालकी के सहारा बा . पालकी से पार उतरे के बा.
एह पुस्तक में कौतूहल कठही गाड़ी के धुरा में तेल के काम करत बा. उ कौतूहल सभ जगह मर्यादित ढंग से पैदा हो ता. बाँसुरी आ गोपी के चीरहरण प्रसंग में मर्यादा हनन नइखे होत. परलोक कथाभूमि पर लौकिक संदेश एह कृति के विशेषता बा.
कृष्ण के जनमे भइल रहे दुष्ट-प्रवृति के विनाश खातिर. ग्यारह प्रसंग में राक्षस वृति के वध हो ता. आध्यात्म अउर भक्ति-आस्था में पगल कन्हैया के लीला मथुरा-वृन्दावन के बहाने समस्त मानव समाज खातिर मंगलकारी बा. पुरान कथा के आधुनिक जामा-जोड़ा पहिरा के साहित्य के मेला में उतरले बाड़ी लेखिका. बाल उपन्यास के दर्जा दिलावे में भाषा के पूरा जोगदान बा. छिहलत भाषा लइका लोग के पसंद ह, अटके वाला शब्दन से बाल पाठक भागेलें. हजारो साल बीतलो पर जेंते कृष्ण-कथा पुरान ना भइल ओहींते ‘जै कन्हइया लाल की’ ओ हमेशा तरोताजा रही.
एह कृति खातिर डा॰ आशारानी लाल बधाई के पात्र बाड़ी. हमार बधाई एतना उर्वर बा कि लेखिका के भोजपुरी रचना हमेशा उगत रही.
प्रकाशक – अतुल्य पब्लिकेशन्स
७/२५, महावीर गली, अंसारी रोड, दरियागंज, नईदिल्ली – ११०००२
दूरभाष ०११ ४३५४०८८८
संपर्क –
डा॰ रमाशंकर श्रीवास्तव, पूर्व एसोसिएट प्रोफेसर, हिन्दी विंभाग, राजधानी कॉलेज, दिल्ली विश्वविद्यालय
ए १/६०१ बेवरली पार्क अपार्टमेंट, सेक्टर २२/२, द्वारका, नई दिल्ली ७५
36 total views, 4 views today